url: =TEDIM KAM KI ZA NA LAI. The Chin Hills News. JULAI KHA 1920 - Laibu Saal\nHome > Thuluui/Articles > TEDIM KAM KI ZA NA LAI. The Chin Hills News. JULAI KHA 1920\nTEDIM KAM KI ZA NA LAI. The Chin Hills News. JULAI KHA 1920\nJULAI KHA 1920\nBu 1 Shil Shim Na 10\nEpi kha a Shia Aung Due le Shia Cia ina Khalkha uk shunga Thang Thang lam a kual jin u hi. Pashian thu de thak khua ni pha hi. Khua khat a hau sa pa le a ji in zan lai tak shia te kiang a pai u a: Ko kham tung nge na a pha ka sa ke. Pashian thu ka de hi. A hi hang in Pashian lam ka pai jo hiam ka pai jo kei hiam tu in ka the nai ke u hi, a ci u hi. Khua dang khat hau sa pa in: Pashian thu pha sa hang in Tapidaw shuak ding hiam a shuak ke ding hiam ki the nai ke.\nHai Cin Tapidaw kim khat a tawp kik hi. Tu in Tapidaw tawm bek a awm u hi. A tawp kik te in Tapidaw a shuak kik na ding in Pashian kiang a thu na ngen un.\nTu kum Khalkha sang nau pang sawm guk val ha u hi. Tu nung ciang in a tam sem sem ding ki um hi. Phalam khua a ki pan in sang nau pang sawm lip ha u hi.\nTu kum a Lum Bang uk shung an hau lo ding hi. Lum Bang khua tak tak a tang a kang khin hi. Tapidaw te a hi le pha tak pi a dam lo u a hi ciang in Kawlpi pan in an pua jo lo u hi. Tua ciang amau a-ding hak sa ma ma hi.\nKha lui a Itali pa khat in Joma khua pan Zapan gam Tokio khua pi a van a leng the leng shung a pai hi. Tua pai na in van leng gam la pen pai na a hi hi.\nKhat ve a Zamani kum pi pa nung jui te in kum pi pa a za a kawi kik nuam u hi. Khua lian pi a shim u hang in mi zawng te in kum pi pa a de lo u man ina khua pi a shim te tai kik u hi.\nMang Kang te in Amelikan gam a tung ma ina Kham Tung mi taw ki bang mi dang a awm lai hi. Tua mi te 350,000 a awm lai a tam sem sem u hi. Tua te laka kim khat in Tapidaw a shuak u a Mang Kang kam the a Mang Kang nge na jui u hi. A tawm bel in a pu a pa nge a jui nuam zaw u hi.\n1919 kum Epi kha in Buang Mual khua a buk khu a tung hi. Mihing 30 a shi khit ciang in tua khua in sawm thum le in li me in a kang hi. Dangka 3700 man a kang gawp hi. Tua nung kha nga ciang in buk khu khat ve a tung kik a mihing 50 a shi hi. Ci na na ma sa le a nu nung a shi a vekpi in 80 a shi u hi. Tua ciang in a shial ne sa teng u kaw sa in a go khin u hi. Tua khit ciang in Buang Mual khua in 30 khua dang a lel khia hi. Tua khua a in 15 bek a teng lai hi a amau te khua in a da ma ma hi. A hi hang in Tapidaw shuak nuam lo na hi u hiam, ci a ka dawt ciang in kim khat te in: Pha hi, a ci hi. Kim khat te in: Ju tang jo ke ning, a ci hi. Tua khua hau sa pa in shum 800 val a zang hi. Tu dawng in tua khua a in hawi a lam jo nai ke u hi.\nEpi kha a Dam Shuan le Cin Lang in Pashian thu hil ding in Kam Hau uk shunga kual jin hi. Tung Tuang khua pan in sak lam Mual pi khua a pai hi. Tua pan in gun gal Buang Mual khua a pai u a Tawng Cin khua dawng in khua vek pi a thu a hil hi. Mi tampi amau kiang a Pashian thu a za u hi. Tua lai tak amaute in Khalkha a lai shin u hi.\nKHAM TUNG SHIA TE NA SEP NA THU\n1910 kum a ki pan kema Khalkha khua ka tung hi. Khalkha khua shung a kum khat le kha giat ka awm hi. Tua khua a awm Tapidaw sang in pi sang nau pang te lai ka hil hi. Tua nung ciang in Khalkha taw tai sawm le tai khua a ki hal Jokhua hau sa pa in ama khua shunga sang in lam na ding kote sang mang pa kiang a hong pai a hong ngen hi. Sang mang pa in a manga tua hau sa pa a de bang in kote ka shia pi pa in Shia Ci Gai tua khua a sang shia ding in a pai sak hi. A hi hang in tua shia pa in khua lam a pai nuam a hi ciang in tua sang in kha guk a na sem khit ciang in ama khua a pai kik hi.\nTua nung ciang in kema in bel lap in ka awm a hi ciang in tua sang in a ke ka tung ni a ki pan sang nau pang te in a ni shim in 30 bang 40 bang a pai the u hi. A hi hang in kum thum a pha ciang in sang nau pang te a tawm tek a kum nga a pha ciang in sang nau pang li bek a awm lai hi. Hi sang in nawp tuam na kiam tek tek a hi ciang in kema in sang a ka na sep khawl hi. Hi sang in gin a lo na in hau sa te a ki pan u pa te in ha kat lo a na a shim lo hang a hi hi. Bang hang hiam i ci le Jo mihing te in lung pil na nawp tuam na mu kha nge lo a hi ciang in lung pil na a de ke u hi. A hi hang in tu in tawm tawm a de sem sem a ngai shun the za deu u hi.\nKema in sang in na sep ka tawp khit ciang in thu hil na sem in pai khia lo in Jokhua a Pashian na ka sem hi. Ka na sep na pan ina tua khua hau sa pa in ke thu hong pia kuli hong he pi hi. Bang hang hiam i ci le ama uk shung a khua no 14 a awm khua hau sa te kiang a: Ko shia pa hong pai khempeu in khua ki kal shim kuli na pia u la a ta man na ngen ke ding hi, thu a pia hi, a hi ciang ina kema in Jokhua uk shunga thu hil a ka vak na ding a bai lam hi.\nTua khua te Pashian thu ka hil ciang in khua shung mihing te in Pashian thu pha nu da na lung shim a ne ke u hi. Thu ka hil khempeu ina hong kim kawt hong ngai u hi. Jeshu a thu in shim maw na hong nial na awm lo hi. Amau nge na a pai khia na ding a hak sa hi, ci in mi tampi a gen the u hi. Lawki nge na in lam na, diang na, la sa na, ju ne na a ki pan nawp sak na nam tampi in gui a awm mi a hi ciang in tua na te kha khat thu a pai khia jo na ding u amau te a-ding in hak sa hi. Tua ciang in thu lian pen in a ci na ciang un kau bia na na jin kha na khua shia an pia na, dawi thawi na khempeu a hi ke le a man tak pi i shi ding hi, ci in a um u hi. Kema in Jokhua a Pashian na kum 8 val ka sep na tu in Tapidaw 10 bek a awm hi. A hi hang in tu nung ciang in tawm tawm in hong khang ding ci in lam et na a awm hi.\nJokhua in Kawl gam taw tai 41 ki hal a awm a hi ciang in mi khempeu in Kawl gam va pai nge a hi ciang in Kawl nge na Budabada a bia na a mu ciang in: Kote Tapidaw nge na in Budabada hi ci in a um u hi. A hi hang in tu in a ki khat lo in tawm a ngai shun the u hi.\nTua hi ciang in tu nung ciang ding ngai shun the na lung shim mai jum the na lung shim pawl te in tawm tawm khang tek tek a hi ciang in a hawi le a hawi lo te a ngai shun the ciang un a man tak pi Tapidaw a shuak ding u hi, ci in up huai ni. Tu in Jokhau a 15 pha tang val in Jeshu thu in a mang jo u hi. Tua khit ciang khua na te a awm mi kim khat in zong ngai shun the jo na lim ka mu hi.\nMI PHAK CI DAM NA THU\nNi dang lai ina Suji khua a Nima a min mi phak gal kap mang pi pa a awm hi. Tua mang pa in dam na a mu the lo man in a da ma ma hi. Ama a ji shila nu khat in Itajila nu ngak a hi. Tua shila nu in ni khat a a to nu kiang a ci na pan in: Ka topa in Itajila khua a awm Pashian kam sang pa kiang a pai the le dam na a nga the hi, a ci hi. Mi phak a dam sak the kam sang pa khat a awm gal kap mang pi pa a the ciang in lung dam ma ma a Itajila gam pai a kam sang pa ina tung hi. Gal kap mang pi a tung in kam sang pa a the ciang in a in a pai khia lo hang in: Pai in la Zawdan gun shung a sagi vei na ki phum le dam na na nga ding hi, ci in thu a khak hi. Hi thu in gal kap mang pa a the le a shin he ma ma a: Tua thu in mawk na a hi. Kema khua gun tampi a awm hi. Bang ding in Zawdan gun shung bek ka phum the hiam, a ci hang in ama shila pa khat in: He ke in. Kam sang pa a ci bang in bawl in, a han shua ciang in mang pi in a thu a ngai a Zawdan gun pai a sagi vei a ki phum khit ciang in dam na a nga kik hi. Tua nung ciang in lung nuam in a khua a cia hi.\nHi thu in e Tapidaw a-ding thu gen te na hi. Lawkite a-ding thu gen te na a hi hi. Bang thu hil na hi hiam na ci u le a nuai a ki at hi.\n1. Tua gal kap mang pa in ama khua lam a ci dam na a nga jo lo. Shum hau hang in mi phak a hi. Ci dam sak pa khatbek awm lo hi. Za tote kiang a za tui a ngen the hang pha tuam a awm ke. Tua ma bang in maw ne te in mihing khat kiang a phel na a nga the u hi. Le tung a Pashian pai na a tuam tampi a awm hang in Khat bek a awm hi. Nge na thak pha lo a the leu leu le a tuam a tum nuam hi. A hi hang in Topa Jeshu in: Kema in lampi ka hi, thu man ka hi, nung ta na ka hi Pashian kaing tun nuam te in kema bek hang in a pai the hi, ci in thu a pia hi.\nMihing khat peu in: Ka maw lo man in van tung khua ka tung ding hi, a ci le a gen bang in a tung ding hiam. A tung ke ding hi. Bang ding hiam na ci le lung ki khel lo hi. Tua gal kap mang pa ina ki shil a puan pak a ki shil le dam na a nga jo hiam. A nga ke ding hi. Pua lam a shiang tho the hang in pum shung i ci na na a awm lai hi. Tua bang ma in mihing khat peu maw lo in gup na nga jo lo hi. Bang hang hiam na ci le ama lung shung a shin shung shiang tho ke hi.\n2. Le tung mihing te in Pashian Tapa Jeshu kiang a gup na a nga the u hi. Sang mang pa shim lo kua ma in gal kap mang pa a dam sak jo ke hi. Gal kap mang pa om sang mang pa in a tung ciang in kam sang pa a pai khia a ama lawng a phui sam khit ciang in a dam sak ding hi, ci in gal kap mang pa ngai shun hi. A hi hang in Zawdan gun shung sagi vei na ki phum in, ci in thu a pia a hi ciang in gal kap mang pa a he ma ma hi. Tua bang ma in mihing awi bang ma in Pashian in gup na pia lo hi. Za tui khum ke le a ne nuam lo ci na te in bang bang in ci dam na a nga jo hiam. Ju ka ne the le Tapidaw ka shuak ding hi, mi khempeu in a ci the hi. A hi hang in hi thu in Pahsian thu a hi ke. Le tung mihing thu a hi hi. Mi dang te in: Ka khua zang in Tapidaw a shuak ciang in ke zong ka shuak ding hi, a ci hi. A hi hang in mi phak khempeu zong kam sang pa kiang a pai mateng un gal kap mang pa a khawl le bang bang in ci dam na a nga the ding hiam. Tua bang ma a gen the te in gup na nga the ding hiam. Tua bang a gen the in gup na nga jo lo hi. A hi hang in mihing khat peu ma in lung ki niam sak a Pashian thu up le gup na a nga ding hi.\nMang pa ci dam na nga na ding in na haksa a bawl sak ke. Tui shung a sagi vei na ki phum in a ci hi. Tua ma bang in gup na nga na ding in thu haksa Pashian a pia ke hi. Kema thu na up a kema thu kham na ngai le na ki gum ding hi, a ci hi. Na nakpi sem, van gik pua mihing te aw, kema kiang a hong pai un. Na hong pai le tawl dam na ka hong pia ding hi, ci a Jeshu in thu a pia hi. Gal kap mang pa in kam sang pa thu ngai ciang in dam na a nga bang ma in Lawkite in Pashian ta pa Jeshu thu ngai le uh gup na a nga ding u hi.\nTui Nga Na Thu\nGua tui. Hi tui in tui tampi nga na pen a hi hi. Lui a tui khempeu in tui lianpi shung a a luang shuk hang in tui lian pi ina lian nge ke hi. Bang hang hiam i ci le lui tui te in a masa luang khia na lui nak khat ve a pai nawn hang a hi hi.\nNi sa in tui a khu a hu a piang sak a a ka to sak the hi. Tua a khu a hu te in khat ve a ki khel khit ciang in dai tui gua tui a hi ke le vuk in a piang kik hi. Gua a piang a hong ju shuk lai tak in gua tui kim khat te in le tung a khum a lui te tui khuk te shung a a tum hi. Gua tui khempeu te ina le shung a tum le a kawt sak khit ciang in khuk shung tui nak a tung hi. Himauanta mual pi kum zang bang a tampi khua dam na mun te a vuk khat in a piang a hong khiat khit ciang in tua vuk te in khua lum ciang in khat ve tui in a piang kik a a luang shuk hi.\nThuk lai in lui tui te a dim let to tui khuk te in zong a dim hi. Khua khal lai tak in lui tui khuk te in a kiam hi. Khat ve ve a khang the hi. Tui ci in hi ma bang in a ki let kawi kawi tawn tung hi. Lui shung a luang shuk tui liang pi a lut hi. Tui pi pan in khat ve a piang in hong ju shuk a khat vei tui lian pi a tung kik hi. Gua tui in tui shiang tho hong ki lawm hi. Tua tui te in kha ve tui daw na in i daw hang in le nel in va sa ek a kipan a dang nin tampi hong pai pi a hi ciang in ki huai tawm khat in tung zong a hi le tam zaw a piang the hi. Gua tui te in le tung teng a luang lai tak nin le a ui a ki huai te a pai pi the hi.\nLaibu Pasian Thu TEDIM KAM KI ZA NA LAI - Cope Topa Thuluui/Articles\nItem Reviewed: TEDIM KAM KI ZA NA LAI. The Chin Hills News. JULAI KHA 1920 Description: Rating: 5 Reviewed By: Cinpu Zomi


timestamp: atn

url: =Queensland Brisbane zinna :: ZOMI DAILY\nposted on 8 January 2015 at 2:46 pm Lomkholna: Khaibawi, News, Zomi\nKa omna khua uh Khuano thilthel nusia in ni 22/12/14 nitak zan nai 11:30 pawl in ka omna uh panin Meileng tawh Brisbane zuanin ka dingkhia uh hi. UPa. Pau Muan tawh ka hi uha, Meileng phualciang Life house Church Founder & Pastor. Steve & Bev te nupa in a Mawtaw uh ahoih mahmah pen tawh hong kha uh hi. Ka dinkhiat dinguh zansawtlua ahih manin hong khadah un, Taxi khat peuh lalel nung, kisuan huailua hi, ka cih hangin ki nial zolo a, hong itdan uh lamdang kasa hi. Bang hang hiam cih leh mi a tamzaw zingsang thobaih in vaikuan dinguh ahih manun nitak nai 9:00pm in a lupna tung uah a tamzaw omkhinta uh hi. Meileng omna phual ka tun uhteh thu hong ngetsak uha, ka kikhen uh hi.\nPasian ompihna hangin ni 23 ni zingsang nai 4:30am kimin Brisbane Meileng khawlna phualpi ka tunguh hi. Meileng khawlnate pen Kawlgam leh India bangin va-ak leh zusa kimu hetlo ahih manin siangtho mahmah ahih lam ka phawk hi. Mi zong kiphu niainuai cih bang omlo in Meileng zong ging dada sak selo uh hi. Naikhat kim bang Khuasung paina Meileng(local train) ka ngakkhit uhteh hong tunga tuan pan tai leuleu in ka pate omna veng ciang ka tuanguh hi. Meileng panin ka tuahkhiat uh ciangin ka nau Suan Lun in hong dawn a, zingsang nai 6:00am kimin inn ka tunguh hi. Ka vengpa uh Pa. Mung hong vakpah in ka holim uh hi. A sawtlo in ka tunding kal uh angak lah leh hong phawk den ka Ni Mung hong hawhpah hi. Amah pen Delhi ah ka omlai un ZCF,Hastal Pawlpi ading nget kullo in minam a itna tawh Sum honpi khat hong khak ngei hi.Tawlkhat ka holim uha, aciah khit uh ciangin kisil in zan limtak ki ihmu theilo ahih manin tawlnga in ka ihmu hi. Ka tun a zak ciangin kapu Thawngpau leh mi pawlkhat hong hawh uha, ka ihmut suaklua ahih manin bangmah ka phawk kei hi. Nitak ciangin Sm. Cingbawi, ni Man te innkuan, U Khen Thangte innkuan leh meltheih u le nau tuamtuam hong hawh uha, khualzin Khualam ciah ka bangke a, nuam kasa hi.\nA zing ciang ni 24 in pu Sial Thang tawh vak in van kisam pawlkhat kalei uh hi. Sun in UPa. Pau Muan in zingciang Lungdambawl sun hun Zomi Hope Centre ah hun nong zangh thei diam, cih a Meeting na panin hong Phone a, na\nlawmte tawh naki thukimna mah uh hiam, nangma hong pum deihsak pong mawk khawng ahi hiam, kacih leh hi kei e, ka ki thukimna uh hi, hongci ahih manin ki ngah ei, ci-in lungdam tak in kasang hi. Zan 12 dawnna biak-inn gamla lua ahih manin Sia. Do Lian te’n ah bawl uha, kava ki hel hi. Tg. Lianpu leh Sia. Do Lian in hong makaih a, nuam kasa hi. Brisbane aom eimi Pawlpi omkhempeuh biak-inn zangthei omlo in inn ah a bawltek uh ahi hi.\nA zingciang ni 25/12/14 Lungdambawl sun hun thugenpi dingin kei hong khiat uh ahih manin Matt 2:1-3; Lk 2:8-10,13,14 bulphuh in thapiakna ka nei hi. Sia nih aom kawmkal ah kei hong khiat piak mawk uh pen hong neek ngaih dan, hong deihsak dan uh thupi kasa a, ka kisuang dekliang hi. Tomgen mahmah ding ka cih leh naikhat leh setkan 50 kim kagen khamawk a, kua theihpih loh in ka kisuang peuhmah hi. Khangno Praise & Worship makai te Hill song te mah bangin siam uha, Zomite zong ki maimai vetlo ahih lam hong phawksak hi. Ciahciang in Pa. Thawng Mawtaw tawh tuangin Mawtaw tungah Sia. Do Lian in Kumthak zong kokiang mah ah hong zanghlai in hong ci ahih manin ka sangpah hi. Nek le dawn bel alim leh lim loh bel theikhang in gilmul vangliang a kine in kokhua papi khat pau leh ki ikkhia hiaihhiah tekmai cih ding hi.\nNi 28 Sunday ni ZCF ah hun zang dingin Nu Mung in hong gensa himah leh Pawlpi pawlkhatte danin eiciah khitteh ki mainop mawhna aom khak ding utlo ka hih manin na upate un hong theihpih hiam, cih ka dot leh hong theihpih mah uh hongci ahih manin lawptak in Jn 17: 11b,14-16, Matt:5;16 bulphuh in hun ka zangh hi. India ah ka omsung ZCF te tawh na semkhawm ka hih manin kaki lengla ngaihsut het kei hi. Makai pawlkhat zong Delhi pan vive uh ahih manin hunlui hong phawksak hi. Praise & Worship pen uham leh khangno te’n hong makaih uha, khangnote a pattah zia uh, khat le khat a pankhop dan uh thupi kasa hi. Zongh nuam mahmah hi. Thu tom gen mahmah ding ka cih leh naikhat kim mah ka genkha leuleu hi. Pasian thugen pen khat veivei ei deih bang lian a, I khawl theih, I bawl theih loh hun zong om mawk hi.\nKumthak dawnna pen Zomi Hope Centre ah zatding in Sia. Do Lian in hong genkhin ahih manin a dang hong ngai omta leh zong na sangkhin ka hih manin ka pailoh phamawh hi. Josh 3:5 bulphuh in maikum kalsuan dingzia thapiakna ka nei hi. Kumthak sun hun zong amau kiangmah ah ka kikhawm uha, la dawngkhat kava savial hi. Thugen lasak pen zaknop asa kei phial zongun nuam kasa mahmah lel hi. Nek le dawn zong lungdambawl amah bangin lim-in ciik hi.\nKumthak nipi masa ni 4/01/15 ni pen Emmanuel Church ah hunzangh dingin ka lawmit UPa. Khaitawng in hong gen hi. Na Pawlpi makaite un hong thukimpih mah hiam, nangma hong deihsak mawkkhawng ahi hiam, cih ka dot leh hong thukimpih mah uh, tua dan vaikhawng aomteh aki kum tangtang’ hi ung, hongci a thupi kasa hi. Delhi ka tuncil un amau nupa zong kitam theih nailo uha, nungak tangval tuak mah hi-in Kota, Rajasthan a Emmanuel Theological Seminary Sang ah a lawmnu tawh ka kahkhawm uh hi. A kum kik ciangin amah hong kah a, Sang manciang in Pasian in a mana semkhawm dingin mipi mai leh ama mai ah nagawm a, thupi kasa hi. Australia a tun uh zong na sawtlua lawmlawm nailo napi’n, nasep hoih zong nangah in eimi nasep kician neilo honpi khat bang nasep na guanzolai hi. Pasian in ka Sang kahpihte hong zatsak mahmah ahih lam kaphawk a, ka lungdampih hi. Delhi ah kaom lai in huhna ka nget leh ka ngetzah mah hong khakpah lian hi.\nI gending bang genkha naikei zezen hangin I gennop lam gen kik leng, biak-inn kician zong na ngahkha uha, kikhop zong a dangte mah bangin nuamin tukum Pawlpi makai thak a apni uh tawh kituak ahih manin ka thulu leh ka LST ki ginsa laih in Effective Leadership & Effective Discipleship cih thu tawh kisai Lk 22: 26, I Pet 5; 3-7 bulphuh in thapiakna ka nei hi. Hun manciangin Pawlpi makaite tawh theitui dawnkhawm in ka om laitak Love gift limci mahmah khat hong pialai mawk uh ahih manin nuam kasa kei liang hi. Topa’n a zah tampi in na thuksak kik hen.. Pawlpikem Siapa. Sia. Muan Thang in inn dong, a Mawtaw tawh hong kha hi. A ciah dingteh thu hong ngetsak in hong ciahsan hi. Sia, Muan Thang pen a zi Mangkangte hi-a, a pasal a zahtak siam dan, a tate a pattah siam dan thupi kasa hi. Namdang zi/pasal I neih leh tuadan lungsim neite ngahzawh ding thupi kasa hi. Ni 29/12/14 ni-in ann hong nekpih uha, nitak nai 10 val bang ka holim uh hangin phun vetllo in a lupkuan uhteh a tate un apa biang namciau in lum uh hi. Zansawtta ven na lawmnu in bang hong cih tam maw, ka cih leh hong telsiam mahmah hi, hong ci a, thupi kasa hi. A Library hong etpih a, Manglai tawh kigelh laibu tuamtuam tampi nei-in Zolai tawh a kigelh ZOLUS leh pawlkkhat zong nakam sam hi. Zo Chronicle a zuak bunih na omlai ahih manin bukhat hong leisak in kacih leh a Sum hong pia dahin hong ci-a, lungdam tak in ka ciahpih hi. Ann ne bek hilo Letsong lianpi Zomite go manpha pikhat khat ngahlailai ka hih manin ka lungdam diak hi. Tutung Brisbane ka zin bel kisik hetkeng ei!\nBrisbane ka pai dingin ka lungsim sungah Lungdambawl leh Kumthak sawngteng ahih manin mi khempeuh in hun gelna neikhin ciatding uh ban-ah khanih sung Pasian thu genlo ding cih gelna om kiukiau ahih manin Brisbane kapai dingin zongh, Pulpit tunga ka zatzel Lai Siangtho zong pualo in nisim a kasim zel Manglai Siangtho buneu pen bekh ka pua hi. Hici bang kawmkal ah Ama(Pasian) thugen dingin hong nakzat zawsop in Letsong khawng hong sangsak lailai ahih manin Pasian hong sapna, hong tha piakna, kong ompih takpi hing, cih hong ki latsakna, hi dingin ka ngaihsun hi. Lamkhat leuleu ah satan in hihpa ka ze et zo hiam cih hong sinna zong hithei dingin ka lamen hi. Mihing ngaihsutna, gelna leh Pasian ngaihsutna, gelna na ki bangkhin hetlo ahih lam ka tel semsem hi.\nBrisbane khua pen ka up mawh sangin ana thupit zawk ban-ah University thupi tampi leh Lai Siangtho Sang thupi tampi tak na omna hi. 2014 kum G-20 Khawmpi a tunna mun zong hi-a, tulaitak a US President asem Barack Obama leh leitung mipil mihau tampite sitna leitang zong ahi hi. Katam sunguh ni 13 sung hi-a, Inn 13 ah ann ne-in ka pai uha, ka pai manloh na uh zong tampi tak omin pawlkhat in a Sum a hong piak tawh ameh a, hong pia tawh cih bangin om uh hi. Lengla zong a ni ni-in ki tatsat loin om den a, ko leltak I Pasian leh Brisbane aom I mipih te’n hong itdan uh hong ngaih dan uh lamdang kasa a, Kumpi David in Pasian aw hizahta a nong it na dingin kei in kua hi-a, ka innkuanpihte in bang hilel ahi hiam, acih kaphawk hi. Kuama inn ah ka vak man mel loh uh hangin Lungdambawl leh Kumthak huhau in vaitampi anei dinguh eimi sungah makai pawlkhat Sia. Do Lian, Sia. Mangpi, Pu. Thang Muan(Sitnipa tupapa), Pa. Piangpi tulaitak Zomi Innkuan President, Dr. Muan Thang, Sia. Thang Deih leh meltheih tanau lawm leh gual tampi tak hong vak uh a, mipi hong tangsak in Gospel pai, ulian khualzin khawng ka bang liang uh hi. Brisbane Zomite aw, nong bawl dan uh kisuang liang ing. A ban hun neihteh zoplai ding.\nPrevious: Hunbit Pasian Nasem Nuam Kideih Hi\nNext: Sawlna (Inspiration)


url: =ZSS 9: Sittelna, Gimna leh Sazian - Zomi Adventist Innkuan\nSittelna, Gimna leh Sazian\nTukaalsung simding: Ezra 1: 9- 11; Dan. 1: 1, 2; Dan. 5; Deut. 30: 1- 6; Ezra 8: 1- 23; Neh. 11: 1, 2; 12: 1- 26.\nKamngah: “A sanggamuh ahi amau makaite pawmin, Pasian’ nasem Moses in apiak Pasian’ thukham zui in, eite’ Topa ahi Topa’ thupiak-na khempeuh, ama’ ngeinate leh ama’ thukhamte azuihna dinguh kiciamna abawl uhhi.” (Nehemiah 10: 29).\nEite in, Lai Siangtho sungah khangthute khawng ki kantan ziauziau hi. Topa in thupi asak mahmah manin ana khum hizaw hi. Topa in a kuhkal Pasian ahi hi. A mimal mahmah hong tel ahih manin hong mangngilh loding cihna hi.\nMite’n phawktham hong sakei mahleh zong, Pasian in, innkuan beh leh phung hong telpha mahmah cih, hih khangtangthu in hong theisak hi. Zeisu in gittano leh samzang nangawn hong tel mahmah cihi: “Gitta nga ciangin hamuin kizuaklel hilo a hiam? Tuabang hilel napi in Pasian in gitta khatbeek mangngilhlo hi. Na lutung vuah sammal nangawn Pasianin theikhin hi. Note lung himawh kei-un. Gitta tampi sangin na manphazaw uhhi” (Luke 12: 6, 7). Hih bang ciangdong kuhkal taka telpa in lungkhamna khempeuh hong telkhin hi.\nKumpi Cyrus in Medo-Persia galkap honpi tawh, BC 539 kum in, Babylon khuapi simin zogawp hi. Belshazzar in hauhna manna tungah ki ngalua kha in, nitak khat zudawnpawi akhaam laitakin, amah kithat in agam beisak hi. Amah ki sittelzo a, ahunte beiza ahihna, Pasian’ khut teekin kawmtungah lai in hong gelh hi. Alian mahmah Nebuchadnezzar thuaksa teleh, pianthaknate thei gige napi in, pilzo tuanlo hi. Pasian’ hilhna manglo peuhmah kisiatna sungtung uhhi.\nKamsangpa Daniel akiangah omden napi in, phawkin nanei khalo hi. Pasian’ sianthona leh hong ompihna ih mansuah ciangin, buaina, thusia leh kamsiatnate in sih nadong hong thuthei uhhi.\nDaniel in, Nebuchadnezzar tangthu a genlai in, “Ahih hangin, atapa ahi nangmah Belshazzar in, hihthu khempeuh natheih hangin, na kiniamkhiat tuankei hi” (Daniel 5:22). Belshazzar khialhna bangte bawlkhakloh na’ngin bangci kidoptheih ding hiam? Singlamteh in, Pasian’ mai ah koici hong ki niamkhiat sakthei ding hiam?\nEzra 2 leh Nehemiah 7 sungah, Babylon ah saltanna pan Zerubbabel leh Joshua in makaih in hong ciahkik teng min sazian omhi. Hih min sazian tengpen cimtakhuai bang hi napi, Pasian in, Israel mipi a veina, ei phawkkhakloh honkhat honglak hi. Kulhpi ki zosiangta a, Pasian’ zawhpih hitei napi, salpan hong ciahkik khang masapen, Ezra leh Nehemiah tegel mahmah mapangkhawm ahihna Pasianin ki dawksak nuam hi. Tuahun a khang mite in, haksat buaina leh langdona tampi takte kawmkal ah, deihbangin asep theihloh hangun, zosiangthei veve uhhi.\nEzra leh Nehemiah tegel nasepnate thupi kisa mahmah taleh, mipite’n zong ma panpih uhhi. Pawlkhen tuamtuam kikhen in, huntuamtuam tuakun semuh himah taleh, gualzawhna thupi mahmah ngah veve uhhi. Ezra 2 kipatna lamleh Nehemiah 7 tawpna lamte kizopna om a, biakinnpi nihna leh Jerusalem khuapi ki thaklam kik thei hi.\n“Israel tate a khuapi sungvuah om uhhi.” Sal pan hong ciahkikna leh a lamphatnate in lamdang mahmah hi. Kum tampi sung a kiziacipsa akhuapi, abiakinn, innleh lote ah hong ciahkik thei in, munlui tengmahah lamphakik thei uhhi. Amaute tektek leh akimkot midangte adingin thulamdangpi khat ahi hi. Tuate khempeuh pen, Pasian’ deihna leh a kamciamte ahi hi.\nZanni Sinna tungtawnin, Babylon salpan alamdang mahmah in hong ciahkik cihthu dotna veng himai hi. Ahih hang mihingte’ nasepna ahih manin, buaina tampi takmah tuakkha uhhi. Abuaina lianpen khatin, salpan suakta in kipuahphat kik theih ding kamciam omsa kawmkal ah, Jew tampi takte in, apu apate’ gamvuah ciahkik nuam nawnlo in, Babylon ah omsuak nuam uhhi. Hithei peuhmah ding maw leh?\nAtaktak in bel Babylon ah Jew khempeuh hi samlo in, Levi mi pawlkhat zong ciah nuamsam uhhi. Babylon gam a piangpan khangthakte in, gamlui-thu bangmah theilo uhhi. Ki thakpat nading bangmah neilopi khawngin, thu saupipi dotna khawng zong bawlnuam nawnlo uhhi. Tua manin, biakinnpi sung nasem khom lel ding Levi mi tawmno bekmah tawh kipan uhhi.\n“Tu hun ciangin, Babylon ah kum zalom khatleh langphial ateng Jewte tenna Nippur aki tawhkik ciangin, Kumpi Artaxerxes I maanlai in Jew mihau tampitak mah Mesopotamia gamah teeng hi cih kitheikhia hi. Tua ahih manin, Ezra leh Nehemiah in, gamlui ah ciahkik ding a sap uhteh saphak thei mahmah uhhi. Tua bangin a ciahkik peuhmahin, gamlui atun uh ciangin, nuntakna haksa mahmah ding, Babylon sangin zong nuamzaw ngeilo ding cih thei uhhi. Tuabang teng hangin, Ezra in, gamlui ciah photphot kisin ding a sapteh, innkuan 2,000 kiimbek in gamlui zuan uhhi” SDA Bible Commentary, Vol. 3, laimai 376.\n“Pasian’ ukna sungah omtheih nadingin, haksatna tampi thuak ding hihang” (Acts14: 22). Topa tungah a thumaan cinten nuamte adingin, zia-etna leh haksatna omtakpi dingcih hong bangci theihsak hiam?\nDeut. 30:1- 6 simin. Hebrew mipite ading bang kamciam kipia hiam? Ezra leh Nehemiah bang ahi midangte adingin, bang khiatna a nei diam?\nEzra leh Nehemiah tegel in genkholhnate theikhin uhhi. Saltangte, Pasianin ciahpih kikding cihzong thei uhhi. Nehemiah 9 sungah amau gimthuak theihna ahangthute omsitset hi. Pasian’ hehpihna leh makaihna tel sitset uhhi. Topa in salpan a ciahkikna uh picingsak ding cih zong um tentan uhhi. Tua kamciamte in haksatna thuaklo ding cihna hi peuhmahlo hi. Tu quarter buppi sungin, Pasian’ kamciamte kawmkal mahah, bang haksatna teng thuakuh hiam cih mukhin hihang.\nKamciamte kawmkal mahah lampi lauhuai mahmah cih Ezra in theikhin hi. Pasian’ maiah antanna leh ki niamkhiatna in, amau gualzawhna bulpi hi. Tua banghun in, kumpipa tungah kepna leh huhna ding ngettheih daan khawng zong hong theita hi. Ahih hang tua bangin ngen nawn selo zaw hi (Neh. 2:9). Kumpipa kepcinna ngenleh, Pasian amangngilh daan hizaw dingin ngaihsun zaw ahih manin, kumpipa kiangah, “Ka Pasianun amah azong mi khempeuh ompih in amau ading ahoih nasem a, amah a nusiate khempeuh tungah amah heh hi” (Ezra 8: 22) ci hi. Tua santakah adau pai ahih manin, (Ezra 8: 31) sung ciaptehna ah, Topa kepcinna hangin amabaan uh lungmuan huai pah hi.\nNakhempeuh ah Pasian mah muang tangtang ni. Tuabang pipi mahin, thu hong uppih lote huhna zong banghun ciangin ngenthei ding hiam? Banghangin khial khollo lelding hiam?\nNehemiah 11 in bang hong hilh hiam? Sal pan hong ciahkikte adingin innthak kisam uhhhi. Khuata lakah ten sangin khuapi sungah ten zong nuntak nuamzaw deuh hi. Apu apate’ gamh leitang zong nei uh a, tuate nusia in Jerusalem khuapi sung ten dingpen haksa sapian in, tenloh phamawh ahihleh bel, kihawlkhiat daan in ngaihsun uhhi. Nuntak na’ng nasiatak in dian kul a, khuata teen leh khuapi teen zong kibang theilo hi. Theih ngeiloh gamah vateng ding cihpen haksa samahmah uhhi. Lungdamthu tangko nading munthak khuapi ahi a, khuata ahi zongin munthak limlim haksa mahmah hi. Khuapiliante sung nasep na’ng zong haksa mahmah hi.\n“Nasemte in aphak ding zahuh phazo nailo uhhi. Nasep zawh nadingin makaite zong khanlawh kul hi. Topa hong paibaih ding cih hilhding akisam khuapite lakah mi tultampi omuh hi. A mangthang khate gumkhia dingin, numei leh pasalte in Kha Siangtho tawh kidim in kuankhia ding kadeih mahmah hi” EG White, 7 Testimonies for the Church, laimai 40.\n“Khazih’ mawhmaisakna teltaktak in, Pasian’ ta ahi nuam taktakmi, amau gamtatna in kicinna neilo cih atel, Kha Siangtho in amau thaksuaksak ding a utmi tampitak omhi. Tuate in lungkia in nungtolh ding hi lohi. Mawhnate hangin Zeisu’ khe ah bokin, kapin, thumhun ommah leh lungkiat ding hi tuanlo hi. Galte’n hongzo phialmah leh, Pasian in hong taisanlo hi. Khazih in Pasian’ taklam ah dingin eite palai hong sepsak ngitnget hi. Nang hong puahpha in, ama’ sianthona lengkiksak ding hong deihsak hi. Ama kiang ki aap lecin, Zeisu hong paikikni dong, nang sung ah nahoih hongsem ding hi. Nakpi takin thungen inla, upna khauhsak in. Eimau tha muanglo zaw in, amah muangzaw in. Amah in eite gupna leh cidamna ahi hi.” EGWhite, Steps to Christ, laimai 64.\nDaniel 2 sungteng thute lungngai in. Kum tultampi laipekin, kumpi liante pianding, puukding cihte leh tu hun Europe gamte ki thutuak lohna ding cihte genkhol sitset hi. Pasian in nakhempeuh thei a, hong hilhkhol sitset zo ahih manin, leitung lauhuainate lakah bang khamuanna naneithei ding hiam?\nPasian in eite hongtel sitset hi. Tuabangin hong kepcinna in eite hong khalumsak hi. “Ahih hangin Jacob aw, nangmah hong piangsakpa, Israel aw, nangmah hong bawlpa, Topa in tu in hihbangin cihi; ‘Hong honkhia khin kahih manin laukei in. Namin tawh kongsam khinzo a, nangpen kei a na hihi” (Isaiah 43: 1). Lungsim, pumpi, kizopna leh sumpaai haksatna tuamtuamte sungah, Pasian hong kepna i muang zo diam?\nWednesdayni sinna enkik dihni. Ezra in, kumpipa kiangpan huhna ngennuamlo hi. Tuabang ngetna in Pasian kepna muanlohvai in ngaihsun hi. Pasian in ei hong damsak theipa hi napi, i damloh ciangin, doctorte i zuatpen upna neu akici thei diam? Kikum un.\nPrev post HSS 9: FIAHNA, MANGANNA LEH TIHDUHDAHNA\nNext post Bang hun in Topa Jesu hong suak hiam?


url: =Zoom Meeting ah Pu Hau Khan Sum thugenna :: ZOMI DAILY\nposted on 25 May 2020 at 10:27 am Lomkholna: News, Politics, Zomi\n“Nay Pyi Taw a omte in ka sep theih ding uh a om leh hong gen un, tha hong pia in hong seppih ding hi ung” (Pu Hau Khan Sum).\nKo zong ko nasepna lamah online mah zangin consultation leh meeting na bawl ung. Ken kong kup nop ah tuni ciangciang i deih mahmahte ngah theihna ding sepna leh hanciamna ah kisapna leh thanemna khat nei leng kilawm sa ing. Gentehna in District vaite, national grid vaite, vanlengtual vai leh tutung zong Falam leh Kawlpi lamah Covid-19 positive ngahte puak ding vaite khawng en leng kisap khat nei hi hang, cih kimu sa ing. Hihte khempeuh i et ciangin Pu Suan (Pu Hau Do Suan) cih mah bangin wake up call taktak hong tung ta hi, cih i phawk ding thupi sa mahmah ing.\nMailamah i kalsuanna ding kong kupna ah kilungtuak a sepkhopna Cooperation ciang bek hi loin collaboration leh coordination kisam sa ing. I panmun leh i sepzia kibang kim ding, cih hi loin eima sepna ciat leh i panna ciat panin bangci bangin vaipuak zo thei ding, cih lam gen nuam ing. Gentehna in music lam bang hi leh Orchestra ahi zongin Benkhaya group te dan maw.\nAmai a pai teipi tawi leh dialkhai tawi om ding, a khuangpi tum om ding, a neuciuciau a ging tektek a sai ciauciau zong om ding, tua teng amau mun tek ah a hong gin ciangin a zaknop leh a muhnop mahmah orchestra/benkhaya hong piang thei pan hi. MP te sep ding, CSO te sep ding, kumpi nasemte sep ding, sum tha tawh a pang lam om ding, thungen biakna lam na om ding. Covid-19 zawh ah hih bang danin i kalsuan siam ding kisam sa ing.\nTuciang i dinmun en leng pen thu khat peuhpeuh i muhziate pen a problem lam vive focus lua ihi hiam, ci ing. Thu khat a hoih lam pan a muhtheihna thupi sa ing. Problem a om khat pen amah bekin problem suak lo hi. Problem a om khat limtak i ven sak loh ciangin tua pen probelm hong suak hi. Problem kici pen mun khempeuh ah innkuan ah, kumpi nasepna leh gam khempeuh ah a om ciat hi.\nTunai ei tuahkhakthute en leng zong problem focus panin solution focus lamah i kalsuan theih ding, a result ahih kei leh answer hoih i ngah theihna dingin bang sem ding… cih lam i lim ngaihsut kisam sa ing.\nKo zong Nay Pyi Taw ah hi bang lam a nasem pen a za a sim om hi ung. Tua munah a makai khat ka hihna tulaitak a Zomite panlakna ICU leh volunteer nasepnate thupi hong sa leh tha hong pia nuam ing. Ko Nay Pyi Taw a omte in ka hih theih uh a om leh hong theihsak un. Nay Pyi Taw a om uliante tangin keimahmah in zong hong gen nuam hi ing. Septheih ding a omte hong theisak un. I nasepnate ah hong kihelin hong support ding hi ung.\nPu Hau Khan Sum pen tulaitakin Myanmar gambup aitangin Ministry of Foreign Affairs ah Director General vaipuak lianpi a sep laitak ahi hi. Myanmar gambup ah Director General mi 9 om uh hi. Covid-19 tawh kizomin Tedim khuapi cimawh kisa-in i mangbat laitak Suantuang Siamnu in Zoom Cloud meeting hong pan khia a, tua online holimna ah Pu Hau Khan Sum in April 25, 2020 ni-in a thusunna Zomi Broadcasting facebook page panin Tedim Post tanute in atomin kilasawn hi. The Tedim Posts\nPrevious: Sia David Lah vai akigen pawlkhat leh mimal muhdan ~ DK Khup\nNext: Malaysia aom Zomi pihte panpihna MMK 9151000 kipia


url: =USA, Nashville aom Pu Cin Khan Dal (Thalmual, Buansing) in hong nusia :: ZOMI DAILY\nUSA, Nashville aom Pu Cin Khan Dal (Thalmual, Buansing) in hong nusia\nposted on 6 December 2018 at 9:47 pm Lomkholna: Dahpihna, News, Thalmual, Zomi\nMangpha Pu CIn Khan Dal, Buansing Beh, Kum 69\nThalmual Khuami Nashville, TN USA ateng Pu CIn Khan Dal in abeisa December 04,2018 in sikhum sikhang dam lohna tawh ongnusia cihthu izaakmanin ZIUSA kipawlna mintawh nakpitakin kidahpih kilainatpih hi.\nPu Dal pen abeisa 2014 kumin Pasian lamhonsakna tawh USA ongtung ahihi.Pu Dal pen Nashiville khuapi bulphuh Zomite kipawlkhopna Zomi Innkuan Tennesseen ah active member kician khat leh USA gamsung Zomite sihna vaiah luang kiphamzawh nading a akivaihawm ZIUSA Genvai ah 07/31/2018 (GV04461) akipan ni (125) active member khat ahih manin thukhun zuiin (75%) Death Benefit $9000 kipiakhia dinga paakkual $150 man khattawh zong mangpha khakna kinei ding hi.\nPu Dal tawh anunungpen hunzatkhop ding pen ong tungding Friday 12/07/2018, 10:00am to 1:00pm hun-in Spring Hill Funeral Home,5110 Galatin Pike S, Nashville,TN 37216 ah Zomi Pentecostal Church (ZPC) makaihna tawh hehnep hunbawlkhopna kinei dinga Rev.Michael lian in Pasian kammal tawh hanthotna leh hehnep na ongneih dinga tuakhitciangin hanmualah vuina kineidinghi.\nPu Dal ong nusiatna hanga adahakap sangam tanau meltheih khuapih tuipih beh leh phung akuamakhempeuh I biak Pasian in a makiangpana ongpai khasiangtho in ong hehnem tek henla aluang khituite ong nulsakin lungnop tawldamna ong guat kimciat nading ZIUSA kipawlna in thu kingetpih hi.\nPrevious: Tualsuak gilo om nawnlo, I khuapi Tedim ah ~ Dr. Dongno\nNext: Lungdambawl thupuak: Lungdambawl ni ihcih?\nEi leh ei ki siansuah/sawpsiang masa ni


url: =Zangkong Khuahun (21 April 2015) :: ZOMI DAILY\nposted on 21 April 2015 at 6:24 pm Lomkholna: News, Thangboi, Zomi\nZosuan Tuailai Khawmpi Pan Lamka Ah\nZogam Language & Literature Society (ZOLLS) ii makaihna nuai ah “A 1 Veina Mangkam Sinna 2015” pen 13-27 April 2015 sung Zogam khuapi khat ahi Tedim ah neihding in gelna om himah leh 20 April 2015 ni in kizom thei nawnlo in ki dinkhawl hi.\nZomite’ kithutuah ding, ki pumkhat ding, nuntak khuasakna ah nop asak ding ahaza, adeihlo te’n thuneite’ tungah hong heek uh ahih manin maban limci khat aki dinkhawl phot ahi hi. Chin State chief minister Hong Ngai in “Election/kitelna hun naita ahih manin buaina aomlohna ding” cih paulap in hong khawlsak ahi hi.\nHih mikang lai/kam hilhding aa Zogam khuapi Lamka pan aa hong kuansuk Zomi 26 te zanni (20 April 2015) in nawhsatak in Cikha lam zuan in taiito kik uh hi. Tedim pan in zingsang nai 5;00 in dingkhia uh a Cikha ah Sun an anek khit uh ciangin Khen Man- Behiang lam tawnin pai uh aa Lamka nitak nai 8: 00 in cidam in tung uh hi.\nTedim pan Cikha dong Tedim ZYA te’n mawtaw nih tawh khato uh aa Cikha ah Pu Pau Lun Min Thang leh Cikha ZYA te’n ankuang a uumpih khit uh ciang un Behiang dong kha uh hi. Behiang pan in Lamka lampan adawnte tawh kituah in cidam lungnuam takin innphual tungkim ciat uh hi. Apai lam un Moreh lampan hong pai uh ahih manin Moreh ah a ID card teng uh nusia uh hi.\nLamka ah Zomi Council in vaitun muakna thupi takin na nei aa Zomi makai tampite leh mediate zong va kihelthei hi. Zomi makaite’ vaimuakna kammal pawl khat:\nPu Rev Dr Luaichinthang, Chairman of ZOLLS\n“Tutung kawlgam ah na tampi vasem kha hihang. Kawlgam leh Vaigam a om Zomite lai tungtawn in ih kinai semsem ta hi”.\nPu LB Sona, Chairman of Zomi Council\n“Hih nasephoih pen mailam ah zop toh laiding hi. Tangthu khat abawl khin ih hita hi”.\nPu K Guite, Adviser of ZRO\n“Tedim leh mun tuamtuam aa theihhuai thu tampite atheih khit ciang aa hong ciahkikte thupi kasa mahmah hi. Kawlgam ki-ukna ahoihlo in minthang mah tase leh tu’n damdam in hong hoihta ding hi”.\nPu K Vungzamawi, ZEPADA\n“Kawlgam leh vaigam ah hong kikhen zak himah leh, tutung in India pan in mi hizah ih vakuan theihna tungtawn in thu manpha khat ih mukhia hi. Berlin kulhpi (Berlin Wall) asatzan pen mipite mah ahi hi. Mipite in sak leh khang hong khen kulhpi ih satzan ding ahi hi”.\nPu Nangmuansang Lethil, Secretary of Siamsin Pawlpi\n“:Tedim kava tun taktak teh unau khat ih hih taktakna telmuh tektek ing. Tamu-Kawlpi-Tedim ah Zomite vive ana om pen thupi sa mahmah ing. Zong na khangto mahmah ta uh.”\nHong hazate leh hong langpante’ hang tawh thanem in ih khawl mawk leh mi ginalo ih suakding hi. Tua ahih manin mailam ah hih nasep\nhoihte ih zop tohtoh ding ahi hi. Hibang thu omthei ahih manin mailam ah hoihtak ih kigin kholh ding hilel hi. Lungkiatna ding om peuhmah lo hi. Kihazatna leh ki langpannate pen leitung ngeina hilel in a omden ding hilel hi. Thanemna ding khat zong omlo hi. Sanggamte ana buaipih khempeuh Pasian in thupha hongpia hen.\nTakkheh Zomi Mainawt !\nPrevious: Dahpihna ~ Revd Thang Khan Do, Revd Cin Thian Nang leh Revd James Khai Tual\nNext: Teel Khialh Theih Nam Thum ~ Hau Za Cin


url: =Malaysia, Klang vengsung ah Operasi lutin gamdangmi nasem 113 kiman :: ZOMI DAILY\nMalaysia, Klang vengsung ah Operasi lutin gamdangmi nasem 113 kiman\nposted on 21 October 2017 at 10:21 am Lomkholna: Malaysia, News, Operasi, Sawltak, worlds\nMalaysia, Klang vengsung aom Supermarket minthang khat ii vankoihna Warehouse panin gamdangmi 100 val kimankhia cih theStar pan kiza hi. Klang, Jalan Kebun sung aom Warehouse khatpan in Immigration Department te’n amatkhiat uh ahihi.\nTua Supermarket pen amin kigelhkhialo a, Malaysia gamsung aom “Major Supermarket Chain” kici hi. (Ahi zongin apuantung enleng 99 Speedmart kici a, hihpen kumpi ulianpen khat ii azi neihsa acizong omhi. Tuahang in amintawh News ah akigelhkhialo zong hithei hi)\nMalaysia Immigration Department te’n abeisa Monday nitaklam 3:30pm hunpawl in hih Supermarket Chain ii vankoihna, vankholna Warehouse ah Operasi lutsak uh a, gamdangmi akigawm in 150 bang thusitna nei uhhi.\nImmigration director-general Datuk Seri Mustafar Ali in agenkhiatna ah tua thusit athuakte lakah mi 113 te’n Work Permit, Travel Document cihte akician neilo ahih manin kimansuak cihi.\nTua akimansuak “illegal foreigners” tepen Nepal gammi 40, Bangladesh gammi 39, Pakistan gammi 27, India gammi 2 leh Vietnam gammi 5 ahihi.\nHih gamdangmi te leh nasepna te hoihtak akisit ciangin hihte pen Home Ministry te tungpan in Licence aneilo Agent te tungpan nasemding in aki cialsawn ci uhhi.\nImmigration Director pa ii genkhiatna ah tukumsung Malaysia gamsung ah gamdangmi thusitna athuak pen mi 143,868 phakhin cihi. Tuabang in thusitna aneihtheih nadingin Operasi bawlna ah Immigration Officer mi 12,249 te’n hanciamtak in sem uh cihi.\nGamdangmi akigawm in mi 143,868 bang thusitna akineihna panin mi 37,909 tepen Work Permit, Travel Document cihte akician neilo ahih manin kimansuak uhhi. Tuaban ah nasepnei Boss (Employer) zong tukumsung akigawm in 1087 kimankhin hi ci’n pulakkhia hi.\nTuabek thamlo, tukumsung bekbek in Malaysia gamsungpan illegal foreigners akiman, amau gamciat ah akipuakkik “Deportation’ akibawlzong mi 42,985 phakhin cihi.\nRelated: Kuala Lumpur, Pudu vengsung ah Operasi lut in mi 40 val kiman, Myanmar 12 kihel\nKhuasung mipi Public te’n gamdangmi Work Permit aneilo, illegal foreigner tepen nasemding in nacialkei un. Tua illegal foreigner gamdangmi te nasemding in azang aomleh thukhun ombang in thu hongkibawlding, Legal Action hongki lading hi ci’n genkhia hi. Tuaban ah gamdangmi Work Permit neilote nasem in acial natheihkhak uh aomlehzong amanlang in Immigration Department ah hong zasaksawn un cimawk hi. Sawltak #zomidaily\nPrevious: Zomi Khuado Pawi (Kuala Lumpur, Malaysia 2017) pulakna\nNext: Yangon Zomibup Khuado Pawipi ah Sapna


url: =Sport :: ZOMI DAILY\nFeb. 26, 2017: Leitunga "Tukpeng/bawlung Kumpi" a kici liang Pele' tapa Edinho kici pen ni dangin bawlung kungpang ngei (former professional goalkeeper) hi a, 2005 in a man lopi-in sum tampi ngah in a …\nContinue Reading about Bawlungsiam Pele’ tapa thongkia dingin ki piakhiata ~ TK Lian →\nposted on 1 February 2017 at 1:09 am Lomkholna: Malaysia, News, Sawltak, Sport, Zomi\nZomi Cup 2017 Final kisui tading ~ ZD Malaysia gamsung aom Zomi te'n kumsim in Zomi Nam Ni pahtawina in ihneih zelzel ahi "Zomi Cup" tukpeng kidemna pen tukumzong kizomsuak theihi. Tukum Zomi Cup …\nContinue Reading about Zomi Cup 2017 Final kisui tading ~ ZD →\nposted on 23 November 2016 at 3:11 am Lomkholna: Malaysia, News, Sport, ZAM, Zomi\nZomi Cup 2017 vai pulakna ~ ZAM iNFO A (7) veina Zomi Cup pen hong tung ding January 28 pan February 2 kikal in ki bawl ding hi. Tukum in Zomi Cup ah Tukpeng leh Volley Ball nam nih ki bawl ding …\nContinue Reading about Zomi Cup 2017 vai pulakna ~ ZAM iNFO →\nZomi Football Association (ZOFA) tangthu Thumasa: 2015 kum January 17 ni ciangin Z.Y.A kiphuhzawh kum 10 cin phawkna in Magazine khat bawl ding Z.Y.A makaite in khensatna nei uh a, tua sungah Zomi …\nContinue Reading about Zomi Football Association (ZOFA) tangthu →\nKimawlna leh tumging pen khango khat adingin a ki vom huai mah mah khat hi mawk ei. I hun awl te hite khong tawh zang leeng i mawk awm zawzen sangin hoih zaw hi.Cimthawina hoih lua keei khat ahi hi. …\nContinue Reading about Kimawlna leh Tumging ~ Pau Tun Thang →\nAug. 17, 2016: Kum 54 a upa leh six-time Olympian ahih banah nung kumin a sin tuap (lung) ah cancer natna om ahih manin a tuap vei lam pang kipaih khiatsak napi lungkia loin a hanciam lailai, mi ten …\nContinue Reading about RIO Olympics ah Cancer natna nei leh kum 54 mi khatin Gold Medal ngah →\nposted on 11 August 2016 at 10:13 am Lomkholna: Article, Sport\nKhangno le Kimawlna ~ Do Khan Khup Sport ministry tawh Pasian ading a hithei zah a, na a sem Pa Do Khan Khup ka hi hi. Kimawlna tawh Pasian nasepna ah ma ka pan kawmin Pasian thu le leitung thu ah …\nContinue Reading about Khangno le Kimawlna ~ Do Khan Khup →\nposted on 27 July 2016 at 8:40 am Lomkholna: News, Sport, Zomi\nUSA gam sunga om Zomi tuukpeng uuk khempeuhte: Ahong tung ding Zomi North America Cup 2016 - Indiana State Indianapolis khuapi ah ZII ( Zomi Innkuan Indianapolis ) innteekna tawh kibawl ding ahih …\nContinue Reading about Zomi North America Cup 2016 Taangkona →\nposted on 10 June 2016 at 10:53 am Lomkholna: Article, BishopLiankhen, Sport\nZomi Football Association (ZOFA) Cup ah Bishop Lian Khen thugenna A 2 Veina Honpawi Thugenna Tuni a nihvei na Zomi Football Association honpawi ah kimawlna lam a thei lopen le a uklopen ka hiphial …\nContinue Reading about Zomi Football Association (ZOFA) Cup ah Bishop Lian Khen thugenna →\nposted on 19 March 2016 at 3:09 pm Lomkholna: Article, Hauzacin, Sport, Zomi\nZomi Cup 2016 ~ Hau Za Cin Feb 8, 2016 niin Zomi Cup 2016 Zomi tampi tenna gam leh khuapi Kuala Lumpur, Malaysia ah nasia takin kipan hi. Team 24 kihel in, Zogam khua tamzaw pan bawhlung siamte …\nContinue Reading about Zomi Cup 2016 ~ Hau Za Cin →\nposted on 16 February 2016 at 1:01 pm Lomkholna: News, Sport, Zomi\nGuaite Leitung ah kimawlna a ki ultunsakna a nuai a thuthum te kungmuipi a a ki nei a hihi. 1. Lungsim leh Pumpi (cilesa) a ki leekkim a khan na ding 2. Tu a i teenna Leitung a nuamzaw semsem …\nContinue Reading about Malaysia Zomi Cup lungsim puakziading kuppihna →\nMalaysia a om Zomi te in kumsim Zomi Nam Ni pahtawina ih vaihawm ZOMI CUP a (7) veina February 8-13 kikal kimawl ding hita hi. February 8 ni zingsang nai (10:30am-11:30am) sung nasiatak in honpawi …\nContinue Reading about Zomi Cup 2016 kipanta ding →\nMCC Tulsa : Myanmar World Cup 2015 Noptak in Kizo Nu leh pa, lawm leh gual akua mapeuh aw, Pasian hehpihna tawh kum sim a ii neih Myanmar World Cup 2015 pen May 23 & 25 nite ah team 12 ki dem …\nContinue Reading about MCC Tulsa : Myanmar World Cup 2015 Noptak in Kizo →\nposted on 25 May 2015 at 12:44 pm Lomkholna: News, Sport, Zomi\nNu leh pa, lawm leh gual aw, Zingciang 9am a ki pan Victory Soccer Field, Tulsa mahah Soccer final teng ki sui ding hi. Hih soccer pen www.myanmarsoccer.us pan LIVE CAST ki bawl ding ahih manin a …\nContinue Reading about Tulsa: Myanmar World Cup USA 2015 – Final te →\nMCC- Tulsa: Sports Sunday Tulsa khuapi a om Myanmar Christian Church pawlpi-in, a 5 veina Myanmar World Cup 2015 pen May 23 leh 25 ni tengah nei ding hi. Ngimna Pawlpi kem siapi pa Dr. Khaipi …\nContinue Reading about MCC- Tulsa: Sports Sunday →\nposted on 21 May 2015 at 7:12 pm Lomkholna: Article, Sport, Thawntuang\nA minthang boxing ki tumsiam pa tung pan thalakna Kum 37 a pha boxing tumsiam pasal Manny Pacquiao pen Dec 17, 1978 ni-in Kibawe, Bukidnon, Philippines ah piang hi. Sanggam 6 nei hi. A mah pen kum …\nContinue Reading about A minthang boxing ki tumsiam pa tung pan thalakna →\nposted on 21 May 2015 at 6:13 pm Lomkholna: News, Sport, Zomi\nZomi North America Cup 2015 - Michigan taangkona Dear Zomi tuukpeng uuk khempeuh, Ahong tung ding Zomi North America Cup tuukpeng pawipi - USA gam Michigan State Grand-Rapids khuapi ah Zomi Innkuan …\nContinue Reading about Zomi North America Cup 2015 – Michigan taangkona →\nposted on 20 May 2015 at 7:39 am Lomkholna: News, Sport, Zomi\nTulsa: Myanmar World Cup USA 2015 Nu leh pa lawm leh gual aw, Kum sim a MCC pawlpi vaihawmna tawh ii neih Bawllung pawi pi Tulsa khuapi sungah May 23 & 25 sung ninih sung (hulsilsel) ki mawlna …\nContinue Reading about Tulsa: Myanmar World Cup USA 2015 →


url: =Dimno’ Nu laikhak – 9 :: ZOMI DAILY\nDimno’ Nu laikhak – 9\nposted on 13 May 2015 at 10:29 am Lomkholna: Article, Paukhankap, TuunlehZua\nDim aw, lai kong khakloh zawh sawt lua mahmah ta-in ka lungbang nuam kei liang ei! Ahi zongin kong it kong ngaihna akiam tuam dingin ngaihsun khahek ken aw! Nang bang numei lungsim hoih zi-in kong neih khak pen leitung ah hampha ka kisa pen a, hongpia Pasian tung zong lungdam ka ko den tawntung hi.\nTunung in kong phone set lai-in bang cia numeidang khawng tawh hong ciamnuih peuhmah mawk nai a! Ahai nai hia leh! Amawl ta nei hia! Ih khuasung panin thu hilo lo, thukhel nono zakha mah niteh, ahizongin tua teng khempeuh um khin gai kei le cin ut ing.\nKaom na vuah Papi pawlkhat pen a zite om keitah ci-in numei kizuakna ah paiin, zudawn in beer dawnin a sum neih teng zang in innlam aphawknawn lo tampi tak om mah! “ Nang zong pai ve…na zi te’n lah hong thei ding hituan lo-a, a beituam lah hilo! A sum acil na hih le zong keiman asum hong sik ning,” ci-a hong zawnzawn ka nasep pihte zong tampi om mah! Apai nuam lo, numei alunggulh lo hikei! Ataktak in hongsiang gen mahmah leng painuam mah ing, Dim aw! Kalawmte zui kha dekdek mah ingh. Numei tawh omkhop ding ka lunggulh hun zong tamvei pitak om mah! Numei hoih nono Sen nungak, Mang Nungak hoih nono tampi tak om! Ahizongin tun ah zi tawh ta tawh aom khin hi vengh. Nang, ih tate leh Pasian ka itna in numei hoihlo, numei kizuakte leh numei paktakte tawh mawhna ka bawl loh lam hong thei in maw. Ke’n nang kongmuan mah bangin nangzong nong muan mahmah ding lunggulhna lianpi nei ing!\nIh khuaveng kalawmte pawlkhat bang kha bei.. khasum sang, phone sum thun pah…numei te hopih…off day ni kiciam in Kawlsai, Zosai, Cinema leh Night Club khawng ah hun zangkhawm in innlam a aom a Nu a Pa, a zi atate phawk lo-in asum teng a zangh khin khawng zong tam peuhmah ta! A hoihlo misiatna te gengen ni cileng tampi tak om lai! Zu ahi leh bel innlam ah kong leisak zel mah bangin nasep kagim luat, ahih kei leh ka lawm itte khat peuh hong hawh ciangin khatveivei dawn khawm thei zel ingh. Tua na ngawn kha khatin khat vei zong hi sam ken teh!\nDim, mi hoihlo tawh kithuah manin asia ding hi leng, zavom-zakang, zu, kunza, sahdah khaini akipan guihtheih khamtheih khempeuh tawh kidiah khin ta ning! Numei hoihlo, numei kizuakte tawh ka hun neih khempeuh kapiak khit zawh sawtta in teh! Leitung panin zong paikhia khin ta mai ning!\nPasian in hongkem lai-in, tuni ciangciang guih theih, khamtheih a kipan ahoih lo, Pasian deihloh nate tawh ka kipelh lai-a, i nu leh i pate, i naute teng tawh Pasian mai ah kiko in kei ading thu nong ngetsakna hang uh mah hi dingin ka um hi. Tua hangin zong ka lungdam mahmah a, nang bang numei hoih zi a kong neih khak ka hamphatna thu, ka angtangna thu hong gen phapha nuam lai ingh!\nNumei tawh nong ciamnuih na ahang kathei a, nalung himawh na, nalung patauhna zong thei ingh! Ahizongin tun ahih leh ki lungnuam sak in!\nEy…i naupangte zong phawk mahmah ing ei! ‘Napa un no adingin thu hong ngetsak den’ na ci in!\nNovember kha nipi masa hong tun simin nitak kikhop tuak ciangin i biakinn mai ah zawllai kong piak cil, nong san nop loh a, kong piakkik teitei, i hunlui te phawk kikkik ing!\nTuipi galkhat pan hongphawk den tawntung,\nPrevious: A khangto nuam mi na ut hiam?\nNext: Hello…. Lamka – 2 : We Are With You ~ Hau Za Cin\nGamtat hoih zongsat ding kisin in ~ Rev. Go Za Nang\nZomi Kipawlna tuamtuam te dinmun etpakna\nYangon ah kumthak zanin zato atung mi 200 valpha, mi 4 si\nKawlgam pan US sangkahte sungtum pusuah awl mahmah ta\nVoksa Bak Nih le Naupang Khat ~ Khat Thang\nAmerican Thanksgiving ~ Lian Za Tuang\nKa phawkkhak velval kanu kam – 8\nZomi te tungah thupha hong kiptheih nading in Sawm Akhat\nInnteek Hihna ~ Bob Tuangpi\nVideo: Inndawl 2 na pan akiasuk numeino khat leilak atuksukma in kimankha


url: =ZSL 11: Zeisu' Tangthu Hawmsawn - Zomi Adventist Innkuan\nZSL 11: Zeisu’ Tangthu Hawmsawn\nLESSON 11 *September 5–11\nZEISU’ TANGTHU HAWMSAWN\nSabbath Nitaklam September 5\nTUKALSUNG SIMDING: Ephet 2:1–10; 1 John 4:7–11; Maku 5:1–20; Hebrew 10:19–22; Galati 2:20; 1 Corinth. 1:30.\nKAMNGAH: “Pasian’ Tapa a um mite in nuntak tawntungna nei nahih lamtak uh na theih nadingun, hih lai a hong gelh ka hi hi” (1 John 5:13).\nAbeisa sinnate sung pan, lungdamthu sangin nuntakzia a kheeltheizaw thudang omlo cih kician mahmah hi. Upna theology le doctrine khawng hong nialmah in teh. Zeisu in nang nuntakna sungah bang teng hong sepsak cihbel hong dong khollo kha ding hi. Tecipang i cih pen Zeisu’ thu i theih zahzah hawmkhiatkikna hi. Amah’n ei ading bangteng hong sepsak cih thu, mite theih sakna ahi hi. Tecipan ciangin, ei’ upna dik a, mi’ upna diklo cihciang leltawh i pan peuhmah leh, langdona lianpi phu pahlian ding hihang.\nI teci panna pen, Zeisu’ itna, hehpihna le a thuman tawh a piangthaksa lungsim tawh ahih nakleh, nang’ nuntakzia hong kheelsak tua thuman in, tua mite’ huzaap in sangthei ding uhhi. Nang nuntakzia a kheelzo thuman in midang nuntakzia zong kilamdangsak ding hi.\nKhazih in, upna doctrine khempeuh’ laigil ahih nakleh, Laisiangtho in Ama’ nuntakzia hong musak ding a, i hopsawn lungdamthu sangthei ding uhhi.\nZEISU: I Tecipanna Thubulpi\nChristian i hi a, eima’ tangthu i neiciat hi. Zeisu in, nang’ nuntakzia hong puahphatna le nang ading hong sepsak thute na gending omlua hi.\nEphet 2:1–10 simin. Khazih i theihma in i bangci om hiam? I theihkhit ciang e leh koici?\nKhazih i theihma in (Ephet 2:1–3)\nI theihkhit ciangin (Ephet 2:4–10)\nA lamdang pianthakna! Khazih i theihma in “mawhna sungah si”, “leitung lampi tawn” “ci le sa deihna zui” “mawhna’tate” i hi hi. Tomgen leng, Khazih i theihma in, ngiimna lam-etna nei meello in vakzau lel hihang.\nLeitung nopna ngah ding bang kihi napi, picing zolo in lungkiatna vive in hongtuam zaw hi. Khazih leh hong itna i zuat ciangin kilamdangta hi. Tu’n Khazih sungah i “nungta” takpi hi. Tehpih omlo hong hehpihna hangin, hotkhiatna i ngahthei ta hi. Zeisu in hong lamto a “vangtung ah Amahtawh i ukkhawm theihna dingin, sihna panin Pasianin a hong thokhawmsak hi” (Ephet 2:6). John in “Ama sungah nuntakna om a, tua nuntakna in mihingte adingin khuavak ahi hi” (John 1:4) a cih mah bangin, Khazih sungah nuntakna in khiatna thak le ngiimna thak anei hi.\nEphet 2:10 simin. Christian upna sungah gamtat hoihna ki bulphuh mahmah ahihna hih munin hong koici lak hiam? Upna hangin hotkhiatna cih tawh kisai in, “thukham zuih zawhna hang hi lo” (Rom. 3:28) cih thu koici teltheih ding i hihiam?\nKhazih in nang’ nuntak hong koici kheelsak a, tua kikheelna in mi khatpeuh a ding Zeisu theihlawhna a piangthei diam?\nKIKHEELZAWHNA VANGNEI MIMAL TECIPANNA\nJohn le James, Zebedee tapate, “Keektang Tate” kici hi (Maku 3:17). Tua minneu pen Zeisu phuahngiat ahi hi. Samaria gamsung a kantan lai in, John hehluat gawp phawkna ahi hi. Lampi ah zangiak na’ng a zon vualeh, Samariate in Jewte mudah uh a hihmanun, na langdo uh hi. Inn hoihlopen nangawnah kisang zolo hi. John le James in bel tua vai baihsak mahmah lel uh hi. “A nungzuite sung pan James le John in hihthu atheih uhciangin, Zeisu kiangah, ‘Topa aw vantung panin meikuang ngenin, amaute kangtumsak le ung nong awi hiam” (Luke 9:54) ci uh hi. Zeisu in unau tegel taiisuk pah in, tua khua pan paikhia uh hi. Zeisu in, ngongtatpa hi lo a itna bek zang hi.\nSee also Lesson 8: A Picing Pa/Nu\nZeisu’ itna sungah, John lungtomna tengin, itna hehpihna le hoihna tawh kilaihta hi. John’ laikhakbu khatna sungah zong itna cih bekbek 40 vei kigelh a, thu dang tuamtuam tawh 50 veival bang om hi.\n1 John 1:1–4; 1 John 3:1; 1 John 4:7–11 le 1 John 5:1–5 simin. Hih munte in, John pen Zeisu tawh a kikholh manin, ama nuntakzia a kikheeldan bangteng gen hiam?\nVannuai thukip tawntung khat omgige a, EGWhite genna ah: “Zawhthawhbawl limlim pen Pasian ukna le thukham langdona hi a; itna tawh sepna bekmah amah’n deih hi; itna pen kisawl theilo; zawhthawhthu tawh kisawl theilo hi. Itna bekmah in itna khanglosak thei hi”—The Desire of Ages, p. 22.\nKhazih sungah ki aapkhit ciangin, hong itna in ei tungtawnin mite taan hi. Christiante’ tecipanna lianpen in a kikheel nuntakna ahi hi. Khial theilo cihna zong hipah samlo a, hong itna le hehpihna luanna tuizawlpi kisuakpah samlo hi. Ahih hangin Khazih hong itna in, ei nuntakzia pan kilangin, i kimkot mite ading thupha i hi thei hi.\nMidangte tungah Khazih hong itna bangzah na lengsak hiam? Na dawnna in nang tungah bangzah nasem takpi cih ngaihsun in.\nZEISU’ TANGTHU GEN\nZeisu in Pasian nasem a sawl masakpente kuate hiam? Nungzuite hi lo hi. Ama nung sawtpi a zuite zong hi lo hi. A sawl masakte mihaite, dawivei a khuasung khuapua a buaisak mahmahte ahi uh hi. Dawiveipa khatin dawi vangliatna tawh sikkhaute botsat in, awging lualua in tau gamgam a, amahmah suangzum khawng tawh kikui gawp hi. Ama tauna awte in, amau’ khate gimthuak mahmah cih hong lak hi (Mate 8:28, 29; Maku 5:1–5). Zeisu tawh a kimuh uhteh, a nuntak kikheel uhhi. Angei ngei nawnlo uhhi. Amau’ pumpi a bawlsia den dawite hawlkhiatsak in, vok sungah lut sak a, tua vokte keen ah kiagai uh hi (Mate 8:32–34; Maku 5:13, 14).\nMaku 5:1–17 simin. Hih mite tungah bang thu piang a, khuasung mite in hong et uh ciangin bang mu uh hiam?\nTua dawiveite Khazih’ vang tawh mi-thak hong suak uh hi. Khuapihte in tuagel Zeisu’ khephung ah tu a, Topa’ kammalte ngai cih mu uh hi. Mate lungdamthu sung pan dawivei nih kikhahkhia ci a, Maku lungdam laibu in tua nihte lak pan khatpa’ thu bek ciamteh hi. Bangbang hileh Zeisu in a pumpi, lungsim le kha cidamsak hi limlim hi.\nMaku 5:18–20 simin. Hih dawivei damkik, thu-um thak tegel, Zeisu kiangah omsuak nuam mahtaleh, Zeisu in koiah paisak hiam?\n“Hih mite in Khazih thugenna tawmvei sung bek ngaikha man uh hi. Sermon khat beek limtakin ngai ngeilo uh hi. Khazih in nungzuite midang a pantah theiding in a hilh bangin, amau te’n hih thei lo uh hi. Zeisu in Messiah cih thu a lungsim sungah kiptakin lenpeuh uhhi. A theih thu uh gen thei hi; amau mitmuh, bilzak le vangliatna a muh uh ahi hi. Pasian’ itna in i lungtang hong lawn nakleh, mi kimin hihthei hi”—Ellen G. White, The Desire of Ages, p.\nSee also A Tawldamlo Kamsangpa\nAmau teci panna in Decapolis kici, Galilee bualtui gei a khuapi sawmteng Zeisu sang dingin kigingsakzo hi. Tua in mimal teci panna vangliatna ahi hi.\nKHAMUANNA TAWH TECIPANG\nJohn 5:11–13; Hebrew 10:19–22; le 1 Corinth 15:1, 2 simin. Laisiangtho in nuntak tawntung na’ng khamuanna bang hong pia a, Khazih sungah zong koici bangin hong lungmuangsak hiam?\nZeisu sungah hotkhiat khamuanna i neih keileh, mite tungah i hawmsawn theikei ding hi. I neihlohpi lah i hawmtheikei ding hi. Christian thu-ummi pawlkhat in, gupngah theihnadingin a hoihkhop gamtat kul ci in um uh hi. Mipilpa khatin “Keimah ka ki-en a, gupkhiat theih dingin ka kimu kei hi. Zeisu ka-en a, mangthang theihna ka mu kei hi” ci hi. Topa’ kammal kiptakin gingden a “Leitung mi khempeuh aw, Kei lamah hong kihei unla, hotkhiatna ngah un! Banghanghiam cihleh Kei pen Pasian ka hi a, kuamah dang omlo hi”(Isa. 45:22).\nI Topa in hong piakkhong hotkhiatna sungah nuamsa dingin hong deih hi. Ama’ diksakna ciamkha dingin, mawhna’ gu thuak na’ng pan suaktak ding hong deihsak hi. Paul in Rome 5 sungah “Upna hangin Pasian tawh kipawlkhin i hihmanin i Topa Zeisu hangin Pasian tawh a kilemkikta i hi hi” (Rome 5:1). “Tu in ahihleh, Khazih Zeisu tawh kipawlin, a nungta mite pen mawhna thukhenna tawh kipelh hi” (Rome 8:1) cilai hi. Sawltak John in zong “Pasian Tapa tawh a kipawl peuhmah in nuntak tawntungna nei a, Pasian Tapa tawh a kipawllote in, nuntak tawntungna neilo uhhi” (1 John 5:12, NKJV).\nUpna tawh Zeisu i san leh, a Khasiangtho tawh eite lungsim sungah hong teng a, tawntung nuntakna in ei’ aa hipah hi. Pasian’ hehpihna le Zeisu’ gupna khatvei i saan nakleh, khahsuah thei nawnlo cih bangin up ding hi lo hi (2 Pet. 2:18–22; Heb. 3:6; Mang. 3:5). Ama kiang pan paikhia nuam leng ei thu ahihteei hang, Ama’ itna tel a, hong thuaksakna a telte in, Ama kiang pan paikhiat ding ngaihsun ngeilo uhhi. Nisim in Zeisu hong itna i hopsawn theih ding mite zong tawntung ding hihang.\nZeisu sungah gupna na khamuang zo hiam? Bang peuh nasiksan hiam? Banghang tua bangin na lungmuang thei hiam? Koi pan na ngah hiam? Na kiciat melkei leh zong banghang kicianlo? Tua khamuanna koici neihtheih ding na hiam?\nTECI PANTAAK THUKHAT\n“Tu hun a ka nuntakzia pen kei hang hinawnlo in ka sungah ahong om Khazih hang ahi hi. Keima ading anuntakna hong pia Pasian’ Tapa ka muanna tawh tu laitak a nungta ka hi hi” (Gal. 2:20).\nKhazih i saan khitleh kipiakna ciang khat bel om ding hi. Nutsiat ding pawlkhat hong ngen hi. Ama’ nungzui ding i hihleh: “mi khatpeuh in kei hong zuihnopleh, ama’ deihna bangin gamta nawnlo in, nisimin a singlamteh pua in hongzui ding hi” (Luke 9:23). Singlamteh tungah sihmawk bel nasialua hi. Khazih sungah i nuntakna aap khit teh “milui” pen singlamteh tungah kikhai hi (Rome 6:6). I lunggulhte le i zongsatnate nutsiat peuhmah bel na mahmah ding a, aih hang i san ding thaman bel leek zolo ding hi.\nNuntakzia khel a, a muibun tecipanna pen Khazih in eite a ding bang hong sepsakzo cih hi a, e’n Khazih bang piazo cih hilozaw hi. Ei kipiakna hang hilo a, Ama hong kipiakna hang hizaw hi. Eima phattuamna ding thute khempeuh nusia khin ding zong hong ci tuanlo hi.\nChristiante tangthu sungah Khazih ading kipiakhiatna thu tampitak om hi. Hih mite in angsung khual hetlo in kipia mahleh, amau nasep tawh gupna zong hi tuanlo uhhi. A tamzaw peuhmah Khazih in amau ading a sepsaksate hangin, amau un zong Pasian’ sapna dungzui in biakna tau tungah a kipiakhia ahi uh hi.\nJohn 1:12; John 10:10; John 14:27 le 1 Corinth 1:30 simin. Eite tecipanna peuhmah Khazih in ei ading hong sepsaknate kibulphuh ngiat hi. I sinsate lakpanin hong hehpihna a omsunteng gualsuk dih ve.\nAtung ate lakpan, nang ading Khazih hong sepsak thute ngaihsun in. Na nuntaksung a kipia ngam Christian khatpeuh na hikha ding a, a piangthak mahmah khatpeuh zong na hi ding hi. Zeisu in nang tungah bang zahin hoih a, lungnopna le nuamna hong piakte ngaihsun kik in. Na nuntak sung haksatnate kantan zawhna’ng tha hong guat zel hunte zong ngaihsun phapha in.\nKhazih adingin bang kipiakkhiatna peuh hong kingen hiam? Midangte tungah thupha ahi thei dingin, bang peuh na sin kha hiam?\nNGAIHSUTBEH DING: Maku 5:25–34 simin. “Khazih’ nung a zui ngeingai mipite in vangliatna peuhmah phawkkha lo uh hi. Numei damlonu in dam ding cih lametna tawh, a lawnciangin, damna ngah takpi hi. Tua pen khalam thu ahi hi. Biakna vai genleng, kha gilkiallo le upna nungta lopi in thungetna in tang tunglo hi. Khazih in leitung gumpa hi cihciang lel upna in, kha cidamna bangmah om zolo hi. Gupna dong hongtun upna in, thuman upna ciangbek hi lo hi . . . Khazih up ziauna in kicing zolo hi; Amah sungah upna nei in. Nangma aituam hong gumpa; Ama’ kipiakna hangin gupna ngah cih upna kisam hi.”\n“Ama cihtakna i saanna in, leitungah Khazih tangko nading Pasian geelna ahi hi. Ama’ itna taang misiangte kiang pan i ngahsuk a; eimah teekin teci i pan lehbek muibun ding hi. Pasian’ vangliatna sungah i nasepna tawh teci i pansak thei hi. Mi kimin i kilamdang a, phutkhak thute zong kilamdanglai hi. Pasian in phatding hong deih a, mimal in phatding ahi hi. Khazih tawh kibang nuntakzia nungta a, Pasian’ itna theitel in i phat ciangin, kha a gumkhiazo kuama do zawhloh vangliatna in nasem ding hi”—EGWhite, the Desire of Ages, p. 347.\nLohtheihloh a tecipan a kul theihna bang khawng teng hiam? Agrippa’ maiah Paul tecipanna simin. Sawl. 26:1–23. Amah’n bang bulphuh hiam?\nKhazih hongsepsakte tecipanna in banghangin thahat thei hiam? Hih dotnate na dawngkha hiam: Nang tungah hibang hong tung mahleh, ke’n tua bang kaphutkhak ngeilohpi, bangcih ding? Nang tuahkhak thute in, Zeisu’ nung zuihtheih na’ng bang hong hilh hiam?\nMi tungah teci na pan ciangin bangte pelhhuai naci hiam?\nGupngah kitel cih tungtang ah: Christiante nuntakzia ahih ding banghang thupi hiam? Uplahlohna tawh koibangin gupngah kitelcian thei ding i hi hiam?\nZokam Lesson 1: PATMOS PAN LUNGDAMNA THU\nAmaute in Pumkhat\nThuhilhkikna sungah Tulai Thuman\nSinna 3: Kikheel ding Kiging\nPrev post Khangtawn Lunggulh: Nunneem Zeisu\nNext post Cidamna leh Vaimiim


url: =Weather in Zamīn Sūkhteh Khuzestan\nWeather forecast Iran Khuzestan Zamīn Sūkhteh\nWeather in Zamīn Sūkhteh\nNow, 07:30 pm\nNow in Zamīn Sūkhteh hot +112°, light air 1.1 mph, southeastern. Clear sky. Atmosphere pressure is normal 1017 hPa. Dew point temperature +59°, relative humidity 15.8%, Ultraviolet index 0 - minimum, no protection required\nTomorrow, Sunday, 1 November\nFriday, 6 November\nSunday, 8 November\nWeather in Zamīn Sūkhteh detailed 3 day forecast\nNow 06:52 pm, Sat, 31 Oct 2020\nLight air, , 1.1 mph\nPressure 1017 hPa is normal\nSunrise at 07:30\nSunset at 18:24\nNorm of atm.pressure at t=112° at an altitude 0yards 1013hPa


url: =Zawng in a ma taw kheng mulo in, a lawmte a ko sak ~ Tual Khan Suan :: ZOMI DAILY\nposted on 5 November 2016 at 11:16 am UTC+9:30 Lomkholna: Article, Politics, Tualkhansuan\nAzatna: : Ei vai sangin midang te vai ah buai zaw in, midang te hoihna leh hoih lohna, thu leh la khempeuh a gen kawikawi te ko na in kizang hi.\nA kicing leh gen bang lo mi omlo hi, (No one is perfect) ci’n mikang te’n thu gen khat a neih bangun, leitung ah nuntakna nei mihing, gan hing te a kipan nuntakna neilo nate zong a mau muntek ah thanemna leh kicin lohna nei tek hi. Inn i lam ding ciang a kizang singkung lopa leh ( tu hun teh) leisek ( cement) te a kipan a zattheih lian ding ( ready) a om hi lo a, a kisapna banga i bawl khit ciang bek a kizang thei a hihi. Mikhat in na khatpeuh, thu leh la khatpeuh a hoih pen hi ci’n a muh zong a kisapna mun khat na om veve hi.\nMihing te’n zia leh tong a tuam tek i nei hi. Mi pawlkhat te kam tampi pau uh a, pawlkhat te kam tawm pau uh hi. Pawlkhat te nuih mai in mi khempeuh tawh ki pawl thei pah na pi, pawl khatte maitai lua lo in lawm leh gual huai thei pah lo uhhi. Pawlkhat te phia velvul uh a, pawlkhat te om hithiat uhhi. Pawlkhat te thu kithei sak uh a, pawlkhat te kipil sak lo uh hi. Tua bangin khat leh khat kibatlohna te pen mihing i hih man hi zaw a, hoih lohna leh siatna hi masa pah tuanlo hi. I gamtatna zia leh tong pen mihing te mit muhna ah a kilawm zaw ding in kipuah thei nate a hihi.\nLeitung ah lai gelhsiam a min thang leh “ War and Peace” cih laibu tawh Nobel Prize a ngah ngei pa Leo Tolstoy pen thugen siam zungzung lo hi. Telsui siam (Scientist) minthang mahmah a hi, Sir Isaac Newton in science tawh kisai thucin thutang tampi ah mi sangin a theih zawk hangin mi tawh kizopna ah siam lo hi. America te President te lak pan President lui Bill Clinton pen thugen siam a min thang khat hi na pi thu ngaihsutna (philosophy) leh sciences lam ah na minthang tuanlo hi. Mihing te pen i siamna leh i kivak’na a tuam tek a om bangin i thanemna zong a tuam tek om hi.\nMi pawlkhat in mi dangte hoihna sangin mi dang khat peuh hoih lohna gending kin in nei zaw hi. Pawl khat leuleu in mi dangte hoih lohna sangin mi dangte hoihna vive gen zaw zel uh hi. Ei ma mimal a dingin kilam danna leh khantohna a om vetloh hangin midang te thu leh la (privacy) peuh ah a buai pih den mi pawl khat om leuleu hi. Tua bangin mi khat leh khat in ki lamdanna i nei tek hi.\nUtong ( peacock) pen ganhing khempeuh lak pan a etlawm pen ganhing nam khat a hihi. A mul sau ( ngia) te in a mah kilawm sak mahmah hi. A mah leh a mah ( Utong) zong hoih kisa in a ma hoihna teng khempeuh kisak theih pih hi. Mi khat peuh in a ma hoihna om sun te a kiphatsak pih leh Utong bangin kipha sak hi ci’n thu gentehna in kinei hi. A hih hangin Utong hoihna pen a mailam panin i etciang bek in ki thei a, a nung lam pan in enleng a taw ( nel) dawk kici hi. Utong hoihna pen a en mite tawh kisai in kigen thei a, a lu lam pan a en mite in a hoihna gen ding mu uh a, a taw lam pan a en mite in a hoih lohna gen ding mu uh hi.\nAnthropologist te in leitung a nuntakna nei ganhing ( mihing a hilo) sung pan in zawng nam te pen sia leh pah khen theihna khuak nei sung pan a sang pen ganhing nam in ciamteh uh hi. Mihing te na ngawn zawng pan pumpi kikhel tohtohna pan a hong piang khia in um uhhi.\nZawng pen mihing bangin lampai thei, tut na ding taw nei uh hi. An a nek uh ciangin zong a gawl sungah an pawlkhat khawl thei uh hi. Zawng khempeuh in taw nei uh hi na pi, a mau taw pen a mau tektek in mu theilo uh a hih teh a mau taw hoihna leh hoih lohna thei lo uh hi.\nMi pawlkhat te zong mihing khempeuh in i neih tek thanemna te ah a mau tha nemna mulo in midang te thanemna bek koko mi pawlkhat ki om hi. Tua bang mite pen i pu leh pa te’n a ma hoihlohna a mulo a, a lawmte hoihlohna bek a mu zawng tawh na genteh uh hi. Tua banga mi dangte hoihloh na bek a gengen mi te a ko uh ciangin “ Zawng in a ma taw kheng mulo in, a lawmte a ko hi” ci’n na gen uh hi.\nPrevious: Vondeih Kep Ding – 72 (Dimno’ Pa)\nNext: Iraq galkap te’n Mosul nisuahna lampan in nawkding hanciamsawm ta ~ Thang Khan Lian


url: =Home Khana Khazana Fusionconceptsm\nEnjoy the tastes of indiahana khazana, hong kongs first indian vegetarian restaurant bar invites you to try our home styled food in a friendly and relaxed atmospheree serve a wide array of authentic northindian, south indian vegetarian cuisines and indian street food options prepared by.\nRECIPE INDEX Indian Khana\n2019920recipes, menu, indian recipe, indian food, indian khana, cake recipes, easy cake cookie recipes, recipe list, recipe index, rice recipes, dal recipes, pancakes.\nIndian Chicken Recipes Sanjeev Kapoor Kfoodsm\n2016728chef sanjeev kapoor is a famous, probably the most famous chef and food expert from indiae hosted a tv show khana khazana which is the most watched cooking show of asiahana khazana is broadcasted in 120 countries which hints the fame and popularity of sanjeevhow hit 500 million viewers in year 2010.\nSanjeev kapoors khana khazana vegetarians delight set of 8 books 313 vegetarian recipes box setpaneer khana khazana hindi edition by chitra gargindle 3 30 3 3khana khazana of indian vegetarian recipesep 30, 2002out of 5 stars 4.\nKhana Khazana Chilli Chicken Search Results Simple\nHomemadekhana khazana chilli chicken delicious khana khazana chilli chicken, best khana khazana chilli chicken easy.\nKhana Khazana Recipes In Hindi Peas And Pumpkin\nComponents to create peas as well as pumkin soup through khana khazana recipes in hindi green peas freezingedcolored pumpkin bhoplakaddu peeled as well as chopped upne hundred grmsutralite three tablespoonseggie share two 14 glassesodium in order to tasteblack spice up natural powder in order to flavorutmeg natural.


url: =ISIS Migilo Te Hangin Jeisu Theingeilo Te'n Theihlawh - Zomi History ISIS Migilo Te Hangin Jeisu Theingeilo Te'n Theihlawh - Zomi History\nHome > World News > ISIS Migilo Te Hangin Jeisu Theingeilo Te'n Theihlawh\nISIS Migilo Te Hangin Jeisu Theingeilo Te'n Theihlawh\nTulai ISIS galpi hangin,Christian mi tampi te leh Jeisu theingeilo mi tampi te, innkuansung lungnuamtakin omkimlai khitui tampi luangkawmin leh cimawh genthei lungkhamin theihngeilohna mun zuanin ki-akgual khen gawp uhhi.Galtai mitampi te'n nuntaakna himnading mun agamlapi zuanzolo uh ahihman un atamzaw pe'n Iraq gamsunga, Christian Aid Mission munpi vazuan uhhi.\nTualai munah galtai mitampi Pasian theingeilo telakah gupkhiatna thu nasiatak in kigen ahihmanin,mitampi te'n Jeisu theihlawh uh cih Christian Aid Mission (Director)amin tuangsaklo pa'n gen cih Breaking Christian News pan tangkokhia uhhi.\nTua galtaite sungpan apiangthak khat ahi Shirkahn nuntakzia zong kilim genmahmah hi.Akigendan ah Shirkahn tanu 2 te pe'n ISIS te'n matsak uh in,Shirkahn zong alunggimna hang tawh aci asa zawcipin, bangmahzong semtheilo, lamzong paitheilo a omcip nu a hihi.Tua leh Christian te'n thu nasiatakin a ngetsakna uhpan damna hongngahin adamzawhciang.....Keizong nohdanin Pasian nasemnuam ing.....Keiseptheihdingdan a omding hiam cipah ci uhhi.\nJeisu e neihkhitteh piangthakta ingh...Ci'n awt-hauhau dingbek hinawnlo a,ei gupngahdan midang te'n angahtheihnading un lunggulhsakna neihding kisam mahmah hi.\nBy.World Zomi News Admin Pu Te..\nWorld News 7:55:00 AM\nItem Reviewed: ISIS Migilo Te Hangin Jeisu Theingeilo Te'n Theihlawh Rating: 5 Reviewed By: Thang Thawn Tuang Guite


url: =Ka muhpak US Gamthu pawlkhat – 37 :: ZOMI DAILY\nposted on 3 November 2015 at 8:00 am Lomkholna: Article, Awnzapau, Theihhuai\nNupi Sanggsia Leh Teeksia Muisia\nIh gam ah ih zawn luat mahmah leh ih nasep tam hang’ bekbek mahin zi nei ta nei pasal nei khin a hih nak leh a kuamah peuh ih kipuah nawn kei hi. A diakdiak in numei ta neisa kipuahpuah zong a hoih lo lam vive in kimu thei zaw lai hi. Nawi zu vive tawh a tate vaak ahih manin ta 4 ta 5 hong neih khit tak ciangin, a pasal humhum leh meekmeek sakna akipan, a tate luaihluaihna teng tawh nupi nawi pen a gildung zui in hong kai dipdiap/diapduap ta hi. Uipi khangham tapekhte bangin gawng mahmah leh a nawi kai dipdiap tawh ‘uipi sangsia’ mah hong bang takpi khongta uh hi.\nTua bang ngeiingeii in pasal puteekte zong, a ci a sa hong guai in a teek bek hi lo in a ha teng hong bei hong tok ciangin a muk teng hong meth pah dihdeh hi. A meel a sa zong niiksia puan sia mah tawh kibang ahih manin teeksia a ci, ih hi ta lawmlawm hi. A meel a mang zong nidang zah in mai malh zo nawn lo in siat suah mahmah ta hi. Tua pen a meel a mui sia ta kici aa, tua kammal gel kigawmin ‘teeksia muisia’ a kici ahihi.\nTua hi a, cidam a khansawt a kinuntak tek ding nak leh a kuamah tek in ih phut khak ding din mun vive ahihi. Tua bang hun ciangin a tung a ih kammal zatte in a teek a guaii ih pi ih pute aa’dingin tha ngahna suak lo in a nuntakna uh a tha neem a kiam saksak, alung sim uh a neusak semsem tawh kibang hi. Tua bang kammal ih zat sangin thei gegu mah in khang no meel lai taktak teh, hat lai peuhmah teh na meel zong hoih sansan veh aw.., va ci thei leng a na heh het lo ding uh hi gige uhhi.\nHi lam zongah a tate a tute in nasem in mangg bang ahih manin, kikep kicinna tawm mahmah hi. A hih hangin nupite in nau nawi lim piak lo ahih manin, a tam zaw a teek a guaite nawi zong kaai diapduap lo in tal veuvau lai mawk uhhi. A teek mahmah uh hangin nupa kop ahih kei leh meigong guak mah om uh a, kipuah sitset zo lai mahmah uhhi. Bangbang ahi zongin ei inn lam a, a tute’ a tate’ it theih kep theih aa, teek kut guai kut a nungta te’ mah a hampha taktak mah hong suak hi.\nA hi zongin ei khua lam pawl khatte ah, ta numei nei lo tapa leh mote bek tawh kithuah a kamsiate a’dingin, a tu a tate’ a mote’ akipan in teeksia muisia ci in thu sungah koih nawn lo in nawlkhin kha thei uh aa, a khasiat huai mahmah pawl khat om leuleu hi. Kuamah kiang aa lah a gen nuam lo leh a gen ngam lo aa, khasiat muisiatna lianpi tawh ahong sih sanh piteek puteek tam mahmah kha ding hi.\nHih munah ei Zomite tawh teh leng, Kawlte in a nu uh leh a pa uh zahtak bawl pha mahmah uh hi. Ahunhunin a mai ah khuk din in zahtakna pia tangtang uhhi. A nu nawi tui tawh kivak in a nu kepna nuai ah khangkhia ahih lam mangngilh bawl nuam lo uhhi. A gol diak ciangin anu leh a pa’ deihsakna tawh amau neek awl taak awl liangin pilna ki-zongsak hi. A nu leh apate kepnate tawh kizawitawn in, a nu a pa teek mahmah ta se leh, hun khat lai aa, anu leh apate’ kepzia khoi ziate mangngilh peuhmah lo in, a teek a guai a sih dongmah uh it bawlin zahtaak bawl uhhi. Nute pate tungah a khoi a vaak bek hi lo in a kamkhialh khak ding na-ngawn uh kikem mahmah uhhi.\nMi pawl khatte in tua bangin ngaihsun peuhmah lo in leitung ngeina hi. Pasal leh numei ki-iplahna pan a tu leh ta a piangkhia hi lel hi ci aa, a za-angkhai mahmah pawl khat om thei mawk uhhi. Tua bangin ngaihsun mawk leng ganhing tawh ih kilamdanna a om lo tawh kibang ding hi.Mihing ih hihna a manphatna om lo suak ding hi.\nTua ahih manin a kua mah peuh in teeksia guaisia muisia ci lo in, ih piteek ih puteekte’ a nuntaak lai teng ih lim kep mahmah ding tha ih piak semsem ding ahihi. A nuntak lai amm in thu cin thu tang dong in na hopihpih zawh ding ahoih semsem ahihi. Tua puteek piteekte in eite hong kem hong khoi hong vak ih nu ih pa ih pi ih pute ahih lam – ih lungsim sungah ih vom theih den ding thupi mahmah hi.\nPrevious: Khuado leh Khangthak Zomi ~ Sia Pauno\nNext: Melbourne Khuado Pawi 2015


url: =Tulai Khuahun ~ Bob Tuangpi :: ZOMI DAILY\nposted on 25 February 2021 at 12:58 pm Lomkholna: BobTuangpi, News, Politics, Zomi\nKawlte’ gamvai tawndan (political culture) khat pepeuh ih et teh gamsung om minam namkee tuamtuam kici khat pepeuhte’ minam vai asem ding minam party (Nationalist party) khat akisam ahihna tuma kum sawtpi sung Kawlgam sung ah gamvai tuamtuam kamkupna ah ka kihelna tungtawn ka muhkholhzawh sawt simsim ta hi.\nAdiak Kawlgam ading minam tuamtuam alom teenna leh gamvai ah akhanglo mahmah minam tampite’ omna Shan state, nisuahna, nitumna, sak le khang ka pai koikoina minamkee tuamtuam tawh ka kiholim teh tulaitak ih minam dinmun ding ka mukholkhin pha mahmah hi. Minam minpua aa Zomibup minam hamphat nading ngaihsutna kician anei (Zomi political interest) om tatak nailo hi, ci-in ka pom hi.\nMinam leh Zogam ading akician mungtup anei le akhual, apom tinten gamvai azuun ding, gamvai ah minam mipi mai ah akikham ngam kisam cih ka gengente tu’n mipi nautang in ong theito dedek pan leh kilawm hi, cih tulai ih gamvai khuahun in hong pulaak hi. Bob Tuangpi\nNgak, Khuadak Siam\nTutung gambup buaina pen bulkip kiginkholhna anei le azang siam mualtung mite’ minam suahtak nading suangmanpha/golden opportunity hi.\nHih gamsung buaina pen hong paitoto leh leitung buaina dong hong kilawhin leitung gamliante kimawlna galphual hong suak thei tak ding hi. Tua bang hong hileh akiciangtan galgona/Limited war ahih keh nisuahna gamlian khat leh nitumna gamliante’ kidemna gal/proxy war dong ah hong tunglo ding hi, kici theilo hi.\nTua bang thute hong tangtun zenzen leh ei’ading hih hun ah ngaihsut khinkhai ding le kidawp pilvang ding thu tampi hong om ding hita hi. Ahizongin adiak ei’ading akip siiksan ahi mihing tha, sumtha, midangte tawh azaitak kizopna tha ih kisam masa hi.\nTua ban ah gamvai ah aneem le akhauh thatang zattuah theih nading ih kisam zaw kan a, ih kiim ih kiang aa om ih veng le paamte’ huhna zongh ih zatsiam hong kul pelmawh lai ding hi (Human resource, Financial resource, Network/link/lobbying, people’s power, hard and soft power, geo-politics etc…) Bob Tuangpi\nPrevious: Khristian suahna in I ngeina siasak hiam? Dr. Ngul Khan Pau\nNext: Galkap ukna suhkhiat vai leh AA te paulo in aomna thu


url: =India gamah naupang kum 2 a phapan khat in Mualtan kimawlpih - TUNGZANG NEWS\nIndia gamah naupang kum 2 a phapan khat in Mualtan kimawlpih\nTZN: India gamsung ah "Snake Charmer" akici gul tawh nuntak kivakna anei mi pawlkhat om uh a, pawlkhatte nasepdang septheihding in ngaihsun nawnlo in akhanggui zui in hih nasep bekmahtawh kizom suaksuak uhhi.\nHih anuai a limpen nuntak nektawm zonnading in "Snake Charmer" nasep asem apu in a tupa apattah laitak ahihi. A tupa pen kum 2 bek phapan a, ahi zongin gul letding cikzialo, lauhetlo in apu in ahilh bangbang in khoihthei, ki mawlpihtheita cihi. Hih limsung ah alet pen Cobra akici Sokval gulnamte hi a, agu akhauh mahmah ahihi. Ahi zongin naupang kum 2 phapan khatin a utbangbang in mawlpihthei tamawk hi.\nDelhi pan naikhat sungkhawng mawtaw tawh akipaina Faridabad khua ah aom uh hi a, "Snake Charmer" nasep tawh akivakbek ahih hangin gul hoihtak khoihthei ahih manin hih nasep pan sumnu sumpa tampi ngah uh a, khuanu khuapa te zahtak mahmah innkuan khatzong hikik bilbel hi.\nAhi zongin India gamsung ah 1990 beikuan akipan "Wildlife Protection Act (1972)" cih thukhun khat akineih ciangin hihbang in gamsa tetawh nuntak zongte'n hamsa sasemsem uhhi. Mipi lakah gul lakin sumzon pen kumpi thukham palsak (Illegal) ongsuakta a, kumpi thuneite'n amuh uhleh mancipthei, thongkhiathei, sum liausakthei ahih manun kidop kulden in, vankham semte mahtawh ongki bangtota uhhi.\nIhpu ihpa te leh ihnu ihpa te nasepkhat bekbekmah sepsuakding in ngaihsunlo a, ahoihzaw apicingzaw, mipi adingin phattuamna aomzaw nasep ihtel theihding thupi mahmahding hi.\nTZN: Source: ZomiDaily


url: =ZO CULTURAL-cum-LITERATURE SOCIETY INDIA: PU ZO SUONTE SIENMÂNG ZÂLAH SINLUNG HUOLTON VAI\nPU ZO SUONTE SIENMÂNG ZÂLAH SINLUNG HUOLTON VAI\n"Sanggamte aw, na lah vuah kikhenna a omlo na dingin nohaw zosie khat le khat kithutuoh dimdiem in, lungsim kibanga tupna khat sung ah na kigawm ton nading vun Topa Jesu Khris min tawh kang thuum hi" (I Corin 1:10).\n(Zoham pen zumpi ding hilo hi. I ham in i lungsim ei kinaisah hi )\nArticle by Rev. Khup Lien Pau(MMFC)\nKhatvei laiin Germany gam a om Berlin khuopi ni suona leh nitumna ciin, kikhen a, a kikal ah kidal na ‘kawm’ pen minthang mama hi. Tua kawmdal pi zieh in Berlin khuopi pen khuo khat hina pi in, zahdan leh ki-uhna a tuom tuoh in nei uh hi. A hizongin Berlin khuopi khen ni a suohsah kidalna kawmpi ang sietmang ciengin ang kigawmton theikia hi. Tuni in, i Zo mite sung ah Lungsim kigawmton theilo, lungsim tanglen a om sah kidalna kawmpi om deidoi thei kha ding hi. “Kidalna kawm” i ci pen, ei lie, ei dal, gamgi banga, ei khen vengvong ci na ahi hi. Tua kideidanna 'kawm' in i khantona ding ei kihehsah a, khat veivei ei khahtan thei lai hi. Mailam khanto nading ei dal, kideidan na kawmte phelmang vai. Bang kidal na kawmte i nei ei?\n1. Kidéidànna Kawmte phélmáng vài\nTopa Jesu in, "Khat le khat kilem in om un" (Mark 9:50) ci'n gen hi. I hlagau lam hinna ah ih guol dangte tawh kilemlona 'kawm' kidalna pi ih nei kha ei mà? Tami kideidan na 'kawm' dal in Zo mite ei thelthang sah hi. Minam khat leh nam khat kikal, Be le Be, Phung khat le Phung khat kikal a kidangmu na, kideidan na leh ki-elnate in, ih NAM suolsah mama hi. Laisiengtho lui hunlai in Egypt mite in Israel mite muda in kii-dah mama uh hi. Tuaban ah Judah minamte leh Siamazih minamte kikal ah kideidan na kawm nasia mama hi. Judahte'n Siamazih mite pen Judah minam kician hilo(sit-lo) ci'n mu-uh a hizieh in muda mama uh hi. Nuazui'te hunlai in Judah minam'te le Gentile minam'te kikal ah kideidan na kawm nasia mama hi. Tam bang minam kideidan na hang in Leitung galpi nina hun in Judah mi-600000 bang kithat in, meikuongpi manaw uh hi. Ih Kawlgam ah, Kazin le Kawlmi te kikal ah, kimuda na kawmdalpi khat na om ngai hi. Kazin'te khat in. “Vantung ah Kawl'te khat kamu leh kilekia vingveng vang in, meikuongpi pei zaw vawt van'g” ci sah hi. Tua bang a ih kibahlonate kideidan na aa ih neihlo ding kisam mama hi. Ei Zo mite pen khuo khat le khua khat ih haam zong kibanglo om thei lai hi. Khatvei ZBA aa General Secretary Rev.Kam Suon Mang kung ah, Lai siengtho na tei na uh ah, (Vai, vavui; ha, hla) ci kammalte koipen aa, a man zaw ci'n zah nasawm uoi? ka ci leh, “Ei Zo mi khat popo haam pen ei ma Zo'te haam hi ci'a ngaisut ding leh san ding ahi hi” a ci cieng hi sa mama ing. Tuabang aa ih san ciengin, Zosah, Zohang ci a, kikhenna kawmdalpi a phel mang ih hi hi. GZO min kiphuona, Panorama Hotel ah a kibawl in, Rev Dr Go Za Kham in “Common sence na nei bo un" ci'n ei vaihah hi. Pu Zo Suan te’n a taanzau thukhuol na i nei leh phung cin, namcin'te aa dingin thupha ih suoh ding hi. Nam neu lungsim nei khat in Nampi te bang ci huam thei ding a hei? Nampi lungsim a hi, Khris lungsim vom ciet bo vai.\nZo mikhat in Zo haam pen zumpi lo in, ih zah ding ahi hi. I haam in ih lungsim ei kinai sah hi. Nam itna zong kilang sah hi. Zo gegu Zo haam aa, haam theilote e leh? Tu aa mun ah, Zo mikhat in Zo haam ahaam theilo zieh in Zo hilo kici theilo leuleu hi. Haam pen kisin thei aa, nam hina pen kisin thei hi lo hi. Minamdang khat in Zo haam a siem zieh in, Zo minam kisuohsah theilo hi. Khatvei, Korea aa ih Zo mite in, khuado khat bawl uh aa, tua mun ah Rev. Khuppi in, "Zo haam ka siemlo zieh in Zo hisih teh, nei ci uh leh, i sisan en vai” a ci kammal pen san huai mama a, minam itna pen sisan hizaw hi. Zo haam aa, a haam thei lo, i Zo sisan a nei ih mipihte tawh ih kikal ah ei dal kikhenna kawmpi phel mang vai.\n2. Khaw-kal sih vai.\nZo mite'n a pieng sah pa Pasien phawhlo aa, a piensahnate beh uong bawl, thupi sah zaw a, i op leh “a khaw kal” i hi ta hi. Zo mite Khris mi suoh ding, Zo gam Khris gam suohsah ding longal a thupi zaw dang omnawn lo hi. "Tua zata-a a lien hutdamna thu thudon lo-in om lei, bangci bangin i suohta thei ding ahei?..." (Heb. 2:3) Tu ni-in, hàm kibang, minam kibang, sisan kibang Zo mite leitung ah Pasien in namkhat in ei pieng sah hi. A hizong in khatvei kikhen na ang om dinghi. Tua kikhen na in khantawn kikhen na ahihi. Pasien innkuon suona in a kikhen ngai nawn lo ding nam khat suona ahi hi. Tu ni-in "Koi be koi phung na hei? Koi pawlpi na hei?" ci'a kidot na sang in,"Gup nga lam na ki cien tai mah?" ci'a kidoh na in thupi zaw a, khantawn hinna tawh kipawl zawhi. Zeisu sung ah pum khat sa khat suona la ciet bovai.\nPosted by Author/Writer : Linguist list: http://www.sfs.uni-tuebingen.de/linguist/people/personal/get-personal-page1T.html at 1:54 AM


url: =Dahna Pulakna: Mangpha Rev. Dr. Lien Cin Khup Taithul, Kum (80) :: ZOMI DAILY\nposted on 14 January 2017 at 10:18 am Lomkholna: Dahpihna, News, ZIUSA, Zomi\nUSA gam, Georgia State, Atlanta khuapi a teng Rev. Dr. Lien Cin Khup Taithul Kum 80 in abeisa January 08, 2017 ni zanlam nai 10:00PM hunpawlin Motor tuahsiatna hangtawh lipkhaphuai leh dipkuathuaitakin a leitung nuntakna ongbeisanta cihthu izahmanin Zomi Innkuan USA kipawlna in nakpitakin kidahpih, ki lainatpih hi.\nRev. Dr. Khup pen Zogam, Lamka khuapi a teng hi-in Pilna sangkan sinnopna hangtawh abeisa 2003 kumin USA gam ongtung ahihi. leitung a nuntaksungin Pilna deihmahmah ahihmanin sangminthang tuamtuam ah kahkawikawia gualzawhna tampi ongngah hi. Zomi leh Zogam it mahmah khat ahihmanin a tuntunna ah Minam kipawlnate ah ahihtheihzahin ma apangden Makai muanhuai mahmah khatzong ahihi. a nuntakna a beidong, a hutawpna asankhiat dongmah Pasian gamleh Minam adingin ma apangden makaimuanhuai mahmah khat in hicibanga ong nusiat vatmawkpen a innkuanpihte bek supna hilo in I Zomi bupa supna lianpi khat hicih Zomi Innkuan USA kipawlna in kiciamteh hi.\nI it, I zahtak mahmah Rev. Dr. Khup Taithul pen USA leitangtunga ong nusia Zomi laizom khat ahihna tawh kizui-in Zomi Innkuan USA kipawlna in Paakkual khattawh Mangpha khakna kinei ding hi.\nI siapa tawh a nunungpen hunzatkhopding pen ong tungding January 14, 2017 (Sat) ni-in Memorial Dr. Prebyterian Church, 5140 Memorial Dr, Stone Mountain, GA 30083 ah 12:00PM hunin amahtawh a nunungpen hehnephunbawlna kineidinga tuakhitciangin Floral Hills Funeral Home & Cemetery, 3150 Lawrencesville Hwy, Tucker, GA 30084 ah a luanghawm vuina, daitansakna kinei ding hi.\nRelated: Malaysia akithat Kawlgammi 5 te vaitawh muanmawh mi 15 kimanta\nI it mahmah Rev. Dr. Khup ong nusiatna hanga adah akap, a lungleng khuangai a suan akhakteng leh Tanau meltheih akua mapeuh tungah ibiak Vanglian Pasian khasiangtho in aluang khituite ong nulsakhenla lungnoptawldamna ongguatsak kimciat tahen cih Zomi Innkuan USA kipawlna in thu kongngetpih uhhi.\nPrevious: ZAM Thupuak :: 15 January 2017\nNext: Dahna Pulakna: Mangpha Tg. Cin Suan Tuang @ Tuangpu 36 (ThangUm beh)\nKennedy Space Center ah – 1 ~ Hau Za Cin


url: =Sia Khampeek (Tongsan pu) in Doctor of Divinity ngah lungdam pihna :: ZOMI DAILY\nposted on 9 March 2020 at 9:27 pm Lomkholna: News, Pahtawina, Zomi\nSia Khampeek (Tongsan pu) in D.D (Doctor of Divinity) pahtawina hongngah ahih manin Zomi Daily pan ih lungdampih mahmah hi. Topa’n asep abawlna khempeuh ah lawhcin daupaina napiakthuah semsem tahen!\nTopa maipha (D.D) ngahna tungtang lungdam kohna\nPilna, siamna, hoihna, kicinna, hanciam zawhna le kilawmna cihte cinvom cia zong neilo hi mah leng i Pa hong itna le angvanna hang bek tawh abeisa kum 2 lai pek akipan hong kipiak sawm ahi Doctor of Divinity (DD Honorary) Lukhu nelkai pen tuni March 7, 2020 (Saturday) ni in Christian International School of Theology (CIST), Philippines te’n Norway gam Stavanger City ah thupitak le lungkim huaitak hong pia thei ngawngaw uh ahih manin, gualzawhna hong ngah sak Topa min i phat hi.\nHih Doctor of Divinity (DD) Lukhu nelkai lakna hun ah CIST sangpi pan Prof. Dr. Michael Khe Kung, LL.B., Ph.D., D.0Min, D.D (Director of Theology Education and Professor) hong khak hong kihelthei banah Norway gammite banah mivom, mikangte banah mipil Professors and Pastors, Zomipih tampi hong kihelthei bek tham loin, lungdampihna sum le paii le tampipi man paak hoih mahmah hong pia ziahziah uh hi!\nTua banah Lengla vaakna lim mahmah hong huan makai Pa Nawlpi le Tg. Ukpi te lawmta teng tungah lungdamna lianpi i pulak hi. Tua bek tham loin, mun tuamtuam pan lungdampihna lai hong khak lawm le gualte le a zahtak huai Zomi mipil, misiamte le makai Siate khempeuh tungah lungdamna thu hong gen phapha nuam ing.\nHih bang pahtawina le gualzawh theihna pen kei pilna siamna le hanciam zawhna hang hi het loin, Pasian le minam ading veina, deihsakna tawh i mapankhopna hang ahihna hong gen phapha nuam ing. Tua manin pahtawina, minthanna le thupina khempeuh Topa i pia kik hi.\nTuni akipan mai lam hunte dongah Pasian gam le minam ading khut kilen in mapang khawm toto lai ding hihang. Khrist le Minam ading Naseppih, Sia Khampeek (Tongsan pu)\nPrevious: I Zolai Simbu\nNext: Lawp mahmahna leh ngimna hoih tawh nasep akipan uhhi ~ Hau Sawm Dim\nLungdamna Pulakna ( Pu Ngin Za Langh Sihna, Kivuina Vai ah)


url: =Blog Browse - Zotung Minphuin\nPassword ka ning\nAll Categories Ccanpaw Kunglang Phung Phungpaw Thonaw\nThokeinaw Phin Kong\nPosted by Zotung Minphuin\nPhezua Bawi thuapaw Paaw Mang Sui tuh Zotung rang ka haaw cih cite cceih zah, Zotung rang lan e Innmae bawi ccanung kyakhe ccaaw kha saah zah, a ccapaw ming tuh Pw Lai Bawi cite a phu. Tuh-e Pw Mang Sui nynh Zo...\nPosted by Sam Lou\nChin rang lungkhu e minphuin hae miakaw nynh minphuin ming ravet ccary ah hoi oh zah, Chin cite ah kokuhpaw phu kheit sangmah aum bang khyh keiccu ze, "Chin" ciipaw byaccan (byapyn) oun pounaw kong phungtho (history) hyn ccaekia pataepi l...\nApupaw ccaw(Anung raepaw ccaw) kha ady hae. Ah ry khyh hae ze mihccang paw ady hae. Bawi nynh bawiccaw adyku. Mihthya nynh amaw te atekuhpaw adyku. mih uno lunin kha ady langpaw nopi nung inn lang khe a cciasah hae. Nae ccanung tuh kaening nynh beih oun kua cih, thaw beih nae ccih ci oh cite sapi te...\nCcaw pui phung\nNung nynh ccaw kha satakua apoi. Anin saw oun kyhte neitangia avue oun ccih. Tuin te nopi nung anung te apui haepaw kha ko hae zah phang a umkhae hae. Si sayama cipaw um louh khyh. Nopinung avue kha thaw te oun ccih za neitaw puilang oun...\nGlobal Zotung Christian Organisation (GZCO)\nRev. Sa Lang Hall hung athua koute, 2019 January 28 kya USA kyate oun thua hae paw nungpaaw hae te Vae ram umpaw beiknaw lante piccan hae te pastor hae balyn ryte milu 68 te “Global Zotung Christian Organization (GZCO)” rae kho nawlan “GZCO Raetu Kawmati” kha lungnging sungsa...\nPosted 3 June 2020 by Zotung Minphuin\nPhezua Bawi thuapaw Read More...\nPosted 13 September 2019 by Sam Lou\nChin rang lungkhu e minphuin hae miakaw nynh min Read More...\nPosted 7 September 2019 by Zotung Minphuin\nApupaw ccaw(Anung raepaw ccaw) kha ady hae. Ah ry khyh hae ze mihccang paw ady hae. Bawi nynh bawiccaw adyku. Read More...\nPosted 5 September 2019 by Zotung Minphuin\nNung nynh ccaw kha satakua apoi. Anin saw oun k Read More...\nPosted 20 February 2019 by Zotung Minphuin\nRev. Sa Lang Hall hung athua koute, 2019 January 28 kya USA kyate oun thua hae paw nungpaaw hae te Vae ram ump Read More...\nZotung Christian Church Maryland\nPosted 13 February 2019 by Zotung Minphuin\nZotung Christian Church cipaw tuh ah Zotungram kya ccangpaw Buu kya ah lah um oh zema USA kya ah thua oh te Bu Read More...\nZotung Christian Church Georgia\nAtlanta, GA, USA kya hynh Bawipaw min te thua bua lathua. Thua bua takaw lya hynh Zotung`ae, alunghua tuh Gosp Read More...\nKansas City Zotung Christian Church Thonaw kung\nKansas City khua hynh Paaw Joseph Than Shwe te Paaw Bwe Ki nynh masatou va thua tou hae zah 2007 kum te Malays Read More...\nZOA- GA, ATHONAW KONG\nPosted 15 April 2018 by Sam Lou\nTingpaw Bawi thonaw\nPosted 1 February 2018 by Zotung Minphuin\nTingpaw bawi phin (2) a ung. (1) Seccae ung ae’paw Tin Read More...\nCcungsung boi thonaw kunh\nCcung sung khua hynh AD 1400/1500kleh te khua va sah hae zah Boi la atapah paw hae tawh Ccung Read More...\nSepiI hae phung paw\nSepi khua tuh zotung ram ze khua ala zua tynaw hae khua acihae. Ashe ny kho um vae khyh. Phaephaw sepi ac Read More...\nRev. Zotung Zokaw\nPosted 13 January 2018 by Zotung Minphuin\nRev. Zotun Zokaw tuh nin(10) September 1953 Etang khua, Read More...\nVazu te khophung phungpaw\nPosted 5 January 2018 by Zotung Minphuin\nZotung hae nynh abawi hae ze a ba Read More...\nLuichaw Te Law Aa\nPosted 16 May 2017 by Sam Lou\nLangmaw lya ngawrapaw lukhe Read More...\nPosted 8 January 2017 by Zotung Minphuin\nချင်းလူမျိုးများသည် မြန်မာနိုင်ငံ၏ တောင်ပေါ်ဒေသနှင့် မြေပြန့်ဒေသများတွင် ရှေးပဝေသဏီကပင် နေထိုင်ခဲ့ကြသည်။ ယင်းတ Read More...\nPosted 10 December 2016 by Sam Lou\nဇိုတုန်မျိုးနွယ်စုများသည်အများအားဖြင့်မြောက်ပိုင်းဖလမ်းမြို့နယ်နှင့်ဟားခါးမြို့နယ်ဖက်မှလာရောက်ဆင်းသက်သ Read More...\nRev.Kawkung te Paw Khua Ming kung\nPosted 1 November 2016 by Zotung Minphuin\nInkhawnin Rev Tua Boi kalang ka paebua pawte Rre v.Tua Boi nynh Rev Kaw Kung nynh ccaw apya paw kunglang oun h Read More...\nMang Sia Phungpaw\nPosted 12 October 2016 by Sam Lou\nKhoi Laanmawlya, khua khua kheih k Read More...\nZotung Ram Kriccawbuu Thokeinaw Phungpaw\nPosted 12 October 2016 by Zotung Minphuin\nRev. Khe Hang bya khianaw\nPya tu: jason va moithang <vamoithang@gmail.com> Email kya e copy ka tua paw nah thua R Read More...\nPosted 2 October 2016 by Sam Lou\nလူမျိုးနွယ်စုတိုင်းတွင် မိဘတို့၏ အမွေအနှစ်များကို သားသမီးတို့က အမွေဆက်ခံရာတွင် ဓလေ့ထုံးစံအရ လူမျိုးနွယ်စု တစ်မ Read More...\nPosted 29 September 2016 by Sam Lou\n"အမှာစာ" ဇိုတန်မျိုးနွယ်စု၏ သမိုင်းများစွာ ရှိသည့် အနက် ရိုးရာယဉ်ကျေးမူဝတ်စုံ ပေါ်ထွန်းလာခြင်း သမိုင်းသည် တမူ Read More...\nKeko Lotaw Langpi Kung\nPosted 28 September 2016 by Sam Lou\nSaya Pe Ling (Lung Ngo) Langmawlya tuh Keko langpi lah ung mawlya, Rangcci, Buevaw, Sawph Read More...\nZotung Kriccawbuu Thokei naw\nZotung rang kya hyn Read More...\nRovaw Khuasahnaw Kong\nPosted 21 September 2016 by Sam Lou\n1860 kum loukaw kyate Ccungsung khua te R Read More...\nRovaw Kriccaw Thokeinaw Te Bu Phiakunaw\nPosted 20 September 2016 by Sam Lou\nZotung Thokeinaw Poi\nPosted 7 September 2016 by Zotung Minphuin\nZotung Kholohpi Keko Read More...\nPosted 1 September 2016 by Zotung Minphuin\n1. ZoTung Kriccaw Diamond Jubilee Zotung ram tangpali siaingnn hynh 1926 Rezua khua kya nynh a um tou, Read More...\nချင်းအမျိုးသားခေါင်းဆောင် ဗိုလ်ကြွန်ဘိခ် (ဝါ) ဗိုလ်စွန်ပက်၏ ဗြိ\nPosted 3 June 2016 by Zotung Minphuin\nဗမာ့သမိုင်းတွင် ဗြိတိသျှနယ်ချဲ့တော်လှန်ရေးခေါင်းဆောင်တစ်ဦးအဖြစ် ထင်ရှားလျက်ရှိသော ချင်းအမျိုးသား ဗိုလ်ကြွန်ဘိခ Read More...\nZotung minphuin te Beihnaw\nPosted 2 June 2016 by Zotung Minphuin\nZotung minphuin hae tuh langmaw lya khawhrung (lawki) beihnaw te lahung haeza, nawzaenaw te sawsangnaw lah man Read More...\nMihraw thuamaw te mihraw sei lya khuaram uhkunaw\n1888 kum te 1932 kum cia Zotungram mihraw thuamaw te mihraw sei ccyh lya Zotung, Senthang te Lautu peng kya ze Read More...\nRezua Baptist Kriccaw Thokeinaw Kong\nPosted 14 April 2016 by Zotung Minphuin\nThehooybya A Teenaw Te Kriccaw Tangnaw 1786 loukaw kyate Rezua khua tuh Sesi khua te va cceih hae zah khua Read More...\nMethodist Kriccawbuu Thokeinaw Kong\nPosted 13 April 2016 by Zotung Minphuin\n1970 kum kya Mara Independent Church kyate Zotung ram lang hynh thehooypaw bya vah honaw hae th Read More...\nPaw Khua Ming Sawtua Pyanaw\nPosted 1 April 2016 by Sam Lou\nZotung minphuin paaw (father of Zotung) thuapaw Paw Khua Ming tuh Zotung minphuin hanlan pynsaw lante thuasah, Read More...\nMatupi Myo kong atakaw bya\nPosted 8 March 2016 by Zotung Minphuin\nMatupi myo hynh palime rya kalaw mawze, ka thahdynsah vae, pawtecize miraw nynh Matu, Mara te Zotung ra Read More...\nKhikhia (Zo Uccaw Thonaw)\nPosted 1 March 2016 by Sam Lou\nSepi khua umpaw Thokhe tuh mia vua lang alacceih. Leisaw due lalui paw tuithang nung Read More...\nZotung minphuin halang langpi rotu hae\nPosted 28 February 2016 by Sam Lou\n28 February 2005 Monday CRC zong kya te San Kual nih Paw Thang Thein Lian kalang phone ae sehzah, Zotun Read More...\nTingpaw Pynccei Pum Pum paaw kuit kynnaw hlaw\n1. Zo ram tuhpi nin nung napaw sah vaeNgae sii um nang lah ccei ra laanphae na ccia ccyh ci am Read More...\nLungngo Khua Kung\nLUNGNGO KHUA KUNG NYTY BYALungngo Khua tuh Zotung rang lungkhu ze ah ngaelung ah ungpaw Khua thuazah Khuale Read More...\nZotung Development Foundation nih pawrya mou alah cih\nPosted 22 February 2016 by Zotung Minphuin\nGlobal Zotung Conference (GZC) kyate USA lang khua ccungnaw kyaze vae (1) naw Global Zotung conference nynh th Read More...\nZotung (ဇိုတုန်) မျိုးနွယ်စုဆင်းသက်လာပုံ\nPosted 20 February 2016 by Zotung Minphuin\nဇိုတုန်မျိုးနွယ်စုများသည် အများအားဖြင့်မြောက်ပိုင်းဖလမ်းမြို့နယ်နှင့် ဟားခါးမြို့နယ်ဖက်မှ လာရောက် ဆင်းသက်သူမျာ Read More...\nCcaw thyaleipaw Nungpaw\nPosted 14 February 2016 by Zotung Minphuin\nAthang vaepaw kum 150 lyazei, Englang ram kya khua lasah haepaw, Henry te azu Sandra tuh Siainn kaelei, cc Read More...\nPaaw Khua Ming Siainn kaenaw kong\nPosted 8 February 2016 by Zotung Minphuin\nMiraw ccozah nynh 1927 te tan pali siainn kha a hung. Te khua takyh te imua innhaw Read More...\nမှးမှိန်နေသော ချင်းလူမျိုးနွယ်စုအကြောင်း သိကောင်းစရာ\nမှေးမှိန်နေသော ချင်းလူမျိုးနွယ်စု အကြောင်းသိကောင်းစရာ စာတမ်းအားဖြင့် ချင်းမျိုးနွယ်စု ( ၅၃ ) မျိုးတွင်ပါဝင်သော Read More...\nPosted 6 February 2016 by Zotung Minphuin\nVae (1) Naw Zotung Baptist Ministers Seminar March 7 to 12, 2012 Forum-Meeting Ccyh Mangnaw Ahmin: : Sh Read More...\nZotung minphuin chi koute zynpaw langpi\nLawki zynnaw Zotung tuh lawki alah ung lya oh te chinaw kung lang hynh zynnaw ccaerarih te ahoi toupaw Read More...\n1. ZoTung Kriccaw Diamond Jubilee Zotung ram tangpali siaingnn hynh 1926 Rezua khua kya nynh a um to Read More...\nPosted 5 February 2016 by Zotung Minphuin\nသတိ(1) . . . ချင်းလူမျိုးကြီးထဲက ဇီုမီး zomi မျိုးနွယ်စုကလေးများ ချင်းအမျိုးသားနေ့ စော်ကားမှု ဖြင့် အရေးယူဆောင Read More...\nPosted 1 February 2016 by Zotung Minphuin\nZotunghae nynh a boihae ze a boipaw zu te vaw nynh khophung lia kha lahae zah mih lu kya a voi kuhae. Read More...\nZo (Chin) minphuin\nThong Loih (Saccade). Zo minphuin thokeinaw: Laephi vawlang minphuin thokeinaw anyh ae’ paw (anthropolo Read More...\nZotung minphuin thonaw kong\nPosted 31 January 2016 by Zotung Minphuin\nZo minphuin Read More...\nKhikhia (zo ukccaw thonaw)\nSepi khua umpaw Thokhe tuh mia vua lang alacceih. Leisaw due lalui paw tuithang n Read More...\nChin ccungccaw thonaw\nChin Hyh minphuin ta raw 53 ten bya 42 a yn.En minphuin ta raw hae lah ku kya en Khuangsai(Kookies)hae Read More...\nZotungccaw Thonaw 1933 kum, Rezua khua tang(4) sia-inn, tang(3) kaccang kulya, khozi phung te heka um tuh Zotu Read More...\nZotung rang e Nungpaw Byakhupaw\nPosted 29 January 2016 by Zotung Minphuin\n(1) Nung bya-Paw bya ngae lei, zuby langte po.(2) Bawizou zua nang, vohlatho ehang nae sia cih.(3) Sakhi chi m Read More...\nUK English English